
SUFOI 


LEDER _ 

Ude på 
overdrevet? 


Ekspedition og regnskab: 
Skandinavisk UFO Information - SUFOI, 
Postbox 6,2820 Gentofte 
Giro 9 11 77 25 

SUFOI er en forening, der har til formål at bidrage til 
opklaringen af UFO-fænomenerne ved indsamling og 
bearbejdning af observationsberetninger samt at ud¬ 
brede kendskabet til emnet ved publikationer, foredrag 
og anden udadvendt virksomhed. 

Det er SUFOIs opfattelse, at de mange observations¬ 
beretninger udgør et vigtigt videnskabeligt forsknings¬ 
grundlag. Da fænomenerne endnu er uopklarede, øn¬ 
sker SUFOI ikke at fremhæve eller afvise nogen be¬ 
stemt teori om deres art eller oprindelse. 

Ved et UFO forstår vi: »Et uidentificeret flyvende ob¬ 
jekt, hvis væsentligste kendetegn er, at det selv efter 
en nøje undersøgelse, foretaget af kompetente forske¬ 
re, ikke kan forklares som værende et kendt, naturligt 
fænomen.« 

SUFOI ledes af Repræsentantskabet 

Den daglige ledelse varetages af formanden og de to 
næstformænd. 

Repræsentantskabet består af 1 repræsentant fra hvert 
af de til enhver tid etablerede områder i Skandinavien 
og de nedsatte arbejdsudvalg. 


REPRÆSENTANTSKAB 

SUFOIs formand, Rapportarkiv: Torben Birkeholm, 
Adalsvej 16, 9210 Aalborg SO. 08 - 14 70 97. 
Næstformand, Datakonsulent: Per Andersen. 

Klingseyvej 28, 2720 Vanløse. 01 - 71 96 64. 
Næstformand, Arkivar: Jørgen Bengtvig, 

Galgebakken, Skrænt 3-15A, 2620 Albertslund. 

02 - 64 44 69. 

Redaktionsgruppe: 

Ansvarshavende redaktør. Henrik Klinge Pedersen, 
Købmagergade 59, 1. 1150 København K. 

Kim Møller Hansen, Eilekiersvej 14, Benløse, 

4100 Ringsted. 

Ole Henningsen, Duegård, Højrebyvej 59, 

4920 Søllested. 03 - 94 11 69. 

Frank Lerbæk, Sanddalsvænget 17, 

5700 Svendborg. 09 - 21 39 46. 

Foredragsafdeling: Bent Eriksen, Avlsbruger¬ 
vej 23, 2.tv., 7000 Fredericia. 05 - 92 00 81. 

SUFOIs Udklipscentral: Niels Chr. Krag, 

Skanderupvej 6, 2610 Rødovre. 01 - 70 90 86. 
Teknisk konsulent: Ole Christensen, 

Uglekær 2, 6200 Åbenrå. 

Fotoafdeling: Kim Møller Hansen, 

Eilekiersvej 14, Benløse, 4100 Ringsted. 

SUFOIs Efterforskningsafdeling: Lars K. Lassen, 
Lyshøjgårdsvej 97, st.tv., 2500 Valby. 01 - 30 46 44. 
SUFOIs Alarmcentral: Ote J. Knudsen, 

Vestre Ringgade 208, 5.. 8000 Arhus C. 

06 - 19 88 90. 

Stabsgruppens sekretariat: Helen Lemvigh-Muller. 

Baunegårdsvej 3, 4., 2820 Gentofte. 01 68 10 54. 
SUFOIs Medlemsarkiv: Jan Hansen, 

Uglekær 28, 6200 Åbenrå. 04 - 62 43 45. 
Projektmedarbejder Inge H. Svane, 

Hybenvænget 23, 6360 Tinglev. 04 - 64 33 70. 
Repræsentanter på Sjælland: 

Jørgen Nielsen, Set. Hansgade 6. 

4000 Roskilde. 02 - 35 11 49. 

Arne S. Pedersen. Oliversvej 4A, 

2650 Hvidovre. 01 - 75 27 12. 

Repræsentanter på Fyn: 

Frank Lerbæk, Sanddalsvænget 17, 

5700 Svendborg. 09 - 21 39 46. 

Repræsentanter i Jylland: 

Jann E. A. Nielsen, Teisensvej 8, 

9400 Nørresundby. 08 - 17 85 39. 

Flemming Rasmussen, Rugmarken 2, 

8520 Lystrup. 06 - 22 59 20. 

Bent Eriksen, Avlsbrugervej 23, 2.tv., 

7000 Fredericia. 05 - 92 00 81. 

Peter Nørgaard. Solbakkevej 69, 

8600 Silkeborg. 06 - 82 31 16. 

Rudolf Boldt, Hjarupvej 51, 

6200 Åbenrå. 04 - 62 93 68 
Repræsentanter i Norge: 

Finn W Kalvik, Arm. Hansensvei 11, 

N-5030 Landås, Norge. - Kontakt for 
UFO-NYTs læsere i Norge. 05 - 28 01 26. 


SUFOI • UFO-NYT 

De i »UFONYT« offentliggjorte artikler fremtræder 
som bidrag til kendskabet og forståelsen af UFO 
forskningen i dens forskellige former, uden at SUFOI 
nødvendigvis anerkender de tanker, som måtte frem¬ 
komme heri, og uden at organisationen hæfter for de 
fremsatte meninger. Red 


Af Per Andersen 


Kære læser. Velkommen til UFO-NYT 
1986. Som du måske har bemærket, er 
det et lidt ændret UFO-NYT, du har i 
hånden. Men det bliver ikke den eneste 
ændring i 1986. Vi har planer om flere 
nyskabelser i år, både hvad angår UFO¬ 
NYT og hvad angår Skandinavisk UFO 
Information. Nyskabelser, som du med 
god grund kan se frem til! 

En af de nye ting kan vi allerede røbe 
nu. Vi vil i 1986 bringe en række arti¬ 
kler om spændende UFO-teorier her i 
UFO-NYT — hvad er UFO-fæ- 
nomenerne egentlig? Kommer de fra 
Jordens indre, fra vores eget indre, fra 
universet, eller er det et stort blænd¬ 
værk? 

Starten er allerede gjort med dette 
nummer, hvor du kan læse om krystal¬ 
kugle teorien. I næste nummer bliver 
det fulgt op af tanker omkring 
UFO/Nazist-teorien. Og flere følger i 
de kommende numre. 

Nogle betragter, nok med rette, flere 
af disse teorier som værende »ude på 
overdrevet«. Og vi er jo kendt (for ikke 
at sige berygtet) for at være forholdsvis 
skeptiske. Så man kunne tro, at vi her¬ 
med har foretaget en kovending og er 
på vej »ud på overdrevet«! 


Men er dette nu også rigtigt? Nej, vi 
står stadig ved vores holdninger. Og når 
vi bringer artiklerne, må det slås helt 
fast, at vi ikke har den opfattelse, at 
disse teorier indeholder den evige sand¬ 
hed om UFO-fænomenerne. 

SUFOI har stadig den opfattelse, at 
der i dag ikke er nogen enkelt teori, der 
klart og entydigt kan forklare UFO- 
fænomenerne. Men netop på grund af 
denne holdning, har vi nok forsømt at 
skrive om forskellige teorier i UFO¬ 
NYT. Det søger vi nu at råde bod på. 
Og vi mener også, at vores læsere har 
krav på at blive informeret om de mere 
usædvanlige UFO-teorier, som man 
kan støde på rundt om i litteraturen. 

Endvidere håber vi med disse artikler 
om UFO-teorier, at kunne skabe en de¬ 
bat blandt vore læsere. En debat, der er 
helt nødvendig for at komme videre i 
diskussionen om, hvad UFO- 
fænomenerne er. UFO-NYT vil gerne 
være et talerør for en sådan debat, så 
hvis du selv har ideer og tanker omkring 
de teorier vi skriver om — eller helt an¬ 
dre teorier — hører vi meget gerne fra 
dig. Fat pennen og skriv om dine egne 
meninger til UFO-NYT’s redaktion. 

□ 

III.: Henrik Klinge Pedersen. 


UFO-TEORIER 

Krystalkugle 

hypotesen 

A f Michael Hough 


Denne artikel beskæftiger sig med det interessante spørgsmål, 
hvorfor en observatør, der ser et klart objekt på himlen eller 
jorden, indberetter det i overdrevne vendinger og gør det større 
og mere mobilt, end det i virkeligheden er. 


Lad os helt nøgagtigt se på de ufo-rappor¬ 
ter, der bygger på følgende ydre stimuli: 

1) Et normalt lys (f.eks. en stjerne eller et 
flylys) set en meget klar nat. 

2) Et meget klart lys (f.eks. et signalblus) 
set en normal, mørk nat. 

3) Et tydeligt reflekterende »metallisk« 
objekt (f.eks. en ballon af sølvfolie 
eller en ballon, der reflekterer sollys) 
set i dagslys. 

4) Et klart lysende område på jorden 
(f.eks. en campingvogn med lys eller 

et lejrbål) set på stor afstand om natten. 

Disse IFO-rapporter, hvor den ydre sti¬ 
mulus let kan identificeres, udgør ca. 90% 
af alle ufo-rapporter. Men hvorfor indrap¬ 
porterer nogle mennesker disse almindelige 
objekter i meget overdrevne vendinger? 

Observatørens opfattelse af objektet er 
meget kompleks og afhængig af adskillige 


a) Ydre faktorer: f.eks. lysets skarphed, far¬ 
ve, facon, afstanden til lyset og dets natur. 

b) Fysiologiske faktorer i forbindelse med 
observatørens syn, f.eks. om observa¬ 
tøren er nær- eller langsynet eller farve¬ 
blind. 

c) Psykologiske/psykiske faktorer: f.eks. 
observatørens tro og modtagelighed for 
hallucinationer. 

Jeg vil begrænse mig til kun at omtale 
den rolle, hallucinationer og trancetilstande 
(forskellige bevidsthedsniveauer) spiller — 
fordi det er et emne, de fleste forskere over¬ 
ser. Richard Haines (2) omtaler kun de op¬ 
tiske og fysiologiske faktorer. Mark Mora¬ 
vec (3) kommer kun med psykologiske og 
paranormale forklaringer for hans katego¬ 
rier af psi-ufologiske fænomener (rappor¬ 
ter, der indeholder både ufoer og psykiske 
elementer). Keith Basterfield (4) tillægger 
fantasien mange uforapporter, især hypna- 



leder. Efter min mening er det bedre at be¬ 
tegne dem krystalkuglevisioner. 

Krystalkuglevisioner 

Scrying er et udtryk, der kan anvendes om 
en del beslægtede metoder (f.eks. spådom¬ 
me ved hjælp af krystalkugler), hvor der ses 
på en blank eller kraftigt reflekterende gen¬ 
stand med det mål for øje, at fremme vi¬ 
suelle hallucinationer. Alt, hvad der behøv¬ 
es, er dyb koncentration og skærpet op¬ 
mærksomhed. Scrying-visioner kan optræ¬ 
de spontant for modtagelige personer, selv 
om de befinder sig i et skeptisk miljø. Det 
er en indre vision, underbevidstheden proji¬ 
cerer ud på den reflekterende genstand. 
Kun yderst sjældent giver denne teknik 
svimmelhed og andre ubehagelige bivirk¬ 
ninger. Scrying er i stor udstrækning blevet 
praktiseret af mange kulturer gennem de 
seneste 3.000 år (6), men den moderne tids 
psykologer og parapsykologer har tilsynela¬ 
dende mistet interessen for denne metode. 

Der er blevet brugt mange forskellige 
slags blanke genstande udover spåkonernes 
krystalkugler. F.eks. spejle (især af poleret 
metal), vand, vin eller blod, glas, vandpyt¬ 
ter eller springvand, kvartskrystaller (f.eks. 
er kvartskrystal symbolet på styrke i de sha- 
manistiske ritualer) — ja selv fingernegle. 
Til denne liste kan også tilføjes klare lys på 
himlen. 

Ligesom hos ufo-observatøren er det, en 
seryer ser, levende, detaljeret og drømme¬ 
lignende. Visionerne er autonome, dvs., at 
de snarere føles, som om de er »derude«, 
end som en indre vision. For eksempel kan 
seryeren, hvis denne er spåkone, bevidst 
kontrollere indholdet i sine krystalkuglevi¬ 
sioner, så de passer som svar på de spørgs¬ 
mål, klienterne stiller. Ligesom drømme 
(4a), kan krystalkuglevisionerne også bru¬ 
ges som svar på ens egne spørgsmål, dvs., 
at ens undertrykte eller glemte ubevidste 
tanker afsløres. På samme måde kan ufo¬ 
observatøren kontrollere sine ufo¬ 
observationer, så de ledes i en bestemt ret¬ 
ning, der er afhængig af vedkommendes 
overbevisning. 

Modtagelighed for scrying 

Hvor stor en del af befolkningen, der er 
modtagelig for krystalkuglevisioner, er 
ukendt. Kelly og Locke (5) mener, at det 
kun drejer sig om 1-3% af den voksne be¬ 
folkning, som Ernest Hilgard siger, udviser 
en ekstrem modtagelighed for adskilte fæ¬ 
nomener (f.eks. hypnotisk tilstand og auto¬ 
matisk skrivning) (13, side 158). Interessant 
nok er fordelingen af personer på en hyp¬ 
notisk modtagelighedsskala ofte en kurve 
med to toppe. De fleste mennesker ligger 
mellem 25 og 33% eller mellem 75 og 92% 
hypnotisk modtagelighed (13, side 158). 
Betydningen af denne topuklede fordeling 
er uklar, men Hilgard mener, at de laveste 
grader (det drejer sig om 80%) måske drej¬ 
er sig om »suggestioner i vågen tilstand«, 
og den højeste grad om »virkeligt hypnoti¬ 
serede«. Det er dog kun de få mennesker, 

der er i den øverste del af højeste grad (de 
kaldes »søvngængere«), der kan interessere 
her. Under hypnose oplever disse få perso¬ 
ner de mest utrolige ting. 

Psykiaterne Herbert og David Spiegel 
(15) har lavet en Hypnotic Induction Profi¬ 
le (HIP), der er baseret på en blanding af 
kliniske erfaringer og tilfælde nævnt i litte¬ 
raturen. De opdagede to grundlæggende 
personlighedstyper: Dionysiske (HIP= 4- 
5, »troende«, som havde tilbøjelighed til 
»anormale« oplevelser) og Apollonistiske 
(HIP =0-2, »skeptikere«, som ikke havde 
denne tilbøjelighed). De fleste mennesker er 
en blanding af de to yderligh. (HIP = 3-4). 
Spiegel og Spiegel trækker grænsen mellem 
troende og skeptikere efter flere forskellige 
kriterier (se tabel). Den troende er mest 
modtagelig for krystalkuglevisioner. 

Sammenligninger 

Krystalkuglevisioner ligner de andre typer 
af ASC-visioner, især de typer, der er visua¬ 
liseringer af hallucinationer. (ASC = Alte¬ 
red States of Consciousness= ændrede be¬ 
vidsthedsniveauer). Den nøjagtige forbin¬ 
delse mellem de omkring 20 forskellige ty¬ 
per af ASC-visioner, som hidtil er beskre¬ 
vet, er på nuværende tidspunkt ikke helt 
defineret (14). Krystalkuglevisioner er ret 
enestående blandt disse ASC-visioner, da 
de er ydre projicerede visioner, der er af¬ 
hængige af ydre stimuli. 

Hypnagogiske forestillinger kræver ikke 
disse ydre stimuli, da de kun optræder på 
grænsen mellem søvn og vågen tilstand 
(10). Dette sætter Basterfieldmodellen i et 
dårligt lys i forhold til krystalkuglemodel¬ 
len. Der er faktisk visse ligheder mellem 
hypnagogiske forestillinger og ufo-visioner, 
men det er der også mellem andre former 
for ASC-visioner. 

Eidetiske forestillinger er usædvanlig 
fremtrædende, tydelige erindrings- og fore¬ 
stillingsbilleder, der foregår foran en per¬ 
son (oftest et barn) og har en varighed af op 
til fem minutter selv om det, der ses, ikke 
længere befinder sig foran personen (11). 
Ydre stimuli er ikke nødvendige. Bemærk 
venligst, at børn har de bedste krystalkugle¬ 
visioner. 

Autoskopiske hallucinationer er projice¬ 
rede visioner af ens egen krop, formodent¬ 
lig som en reaktion på ekstrem træthed eller 
stress (12). Disse ydre projiceringer kræver 
heller ikke ydre stimuli, og de er begrænse¬ 
de af ens egen krops udseende. 

Genfærd (spørgelser) synes til tider at 
være projicerede visioner fra underbevidst¬ 
heden eller rent ubevidste visioner fra 
problemfyldte og trætte hjerner; f.eks. 
Ruth-sagen, som psykiateren Morton 
Schatzman (8) undersøgte. Heller ikke her 
er der eksterne stimuli. 

Den menneskelige aura, som visse medier 
kan se omgive den person, de betragter, sy¬ 
nes også at være en vision, der opstår i 
mediets hjerne (9). Den betragtede person 
er blot den ydre stimulus, og auraen er bare 


en farvet ring, der omgiver den betragtede 
person og har ikke noget specifikt indhold. 

Hørbare »krystalkuglevisioner« 

Hørbare (i modsætning til synlige) halluci¬ 
nationer kan opstå på samme måde som 
krystalkuglevisioner. I disse tilfælde er det 
bare en konstant hvislende lyd, der er den 
ydre stimulus. Som eksempel kan nævnes, 
det at lytte til en konkylie. 

Anvendelse 

Krystalkugle-hypotesen kan bruges som et 
redskab til at foretage laboratorieundersøg¬ 
elser på ASC og psykiske fænomener (5), li¬ 


ge meget hvad så end forklaringen på dem 
er. Den vil også være af stor værdi ved un¬ 
dersøgelsen af ufo-observationer. 

Krystalkugle-hypotesen bør afprøves på 
aktuelle ufo-rapporter. Derfor er kommen¬ 
tarer f ra andre uf o-f orskere velkomne. □ 

Noter: 

1) Andreslags ufo-rapporter (f.eks. dem med 
væsener og fysiske spor) er ikke medtaget 
her. 

2) R.F. Haines (1980). Observing UFOs. 
Nelson-Hall Chicago, kapitel 10. 

R.F. Haines (1976). Psychophysical and 
Biological Aspects og Viewing Very Bright 


Vælg selv hvad 
du vil have! 

Du kender sikkert én eller flere — ja, måske mange — personer, der 
ligesom dig interesserer sig for UFOer, men som bare aldrig har fået 
taget sig sammen til at abonnere på UFO-NYT. 

Få en af dine venner eller bekendte til at tegne et abonnement på 
UFO-NYT. Så får du nemlig et gratis gavekort på kr. 100,- til at købe 
lige hvad du vil have blandt SUFOIs mange spændende 
salgsmaterialer! 

Sådan gør du: Få en af dine bekendte, der ikke tidligere har haft 
abonnement på UFO-NYT, til at indbetale den fulde abonnementspris 
for 1986 på kr. 137,- til giro 9 11 77 25. Få din bekendt til på 
girokortets modtagerdel at skrive »tegnet af:« og dit eget navn og 
adresse. Så kommer der automatisk et gavekort med posten. Det er 
en forudsætning, at du også selv har abonnement i 1986. 

★ Hjælp SUFOI 

★ Skaf en ny abonnent 

★ Få et gratis gavekort på 100 ;• kr.! 

Forenklede karakteristika af troende og skeptiske personer. 
HIP er hypnotisk indfaldsvinkel. 


HIP 

Troende (4-5) 

Skeptiker (0-2) 

A) Rum opmærk- 

Koncentrerer sig stærkt om håndens 

Hele tiden opmærksom på 

somhed 

opgaver (ignorer omgivelserne) 

omgivelserne 

B) Tidsperception 

Forkortet. Lever i nutiden. Har ingen 
sans for fortid og fremtid 

Betragter handlinger i begre¬ 
ber som fortid og fremtid 
(undersøger alternativer) 

C) Overbevisning 

Følsom overfor andre menneskers 

Mere interesseret i andres 

1) Menneske til 
menneske 

følelser og handlinger 

tænkemåde end i deres fø¬ 
lelser og handlinger (sam¬ 
menligner m. egne følelser) 

2) Tillid 

Tror ofte ukritisk og naivt på andre. 
Giver sig let i kast med nye ting 
uden nærmere eftertanke. 

Meget kritisk overfor oplysn. 
Giver sig ikke uden videre i 
kast med noget nyt. Under¬ 
søger alt på kryds og tværs. 

3) Indlæring 

Tager hurtigt nye begreber til sig 

Accepterer kun nye begreber 
efter meget omhyggelige 
undersøgelse 

4) Ansvars¬ 

Har tilbøjelighed til at glemme sit an¬ 

Mener selv, de tager deres 

følelse 

svar. Ser efter, hvad andre gør. 

ansvar meget højtideligt 

5) Kontakt 

Foretrækker at røre ved de nye ting 

Foretrækker at se de 
nye ting 

D) Fremgangs¬ 

Kan lide at drømme sig til en ny idé, 

Kan lide at arbejde med en 

måde 

men fører den meget sjældent ud i 
livet 

ny idé. Tror kun på det, 
der står på tryk. 

E) Evne til at træf¬ 

Intuitiv. Religiøs. Tiltrækkes 

Systematisk/reduktionist 

fe beslutninger 

af det mystiske 

Humanist/rationalist 

F) Psykoser 

Skizofren? 

Manio-depressiv eller 
hysterisk? 

SUFOI’s STØTTEFOND 


Kr. 8.000,- 
passeret 

SUFOI’s Støttefond har sat sig det 
mål at indsamle kr. 20.000. 

Vi har netop rundet kr. 8.000,- og 
er dermed godt på vej takket være 
de mange bidrag fra vore læsere. 
Men der er stadig et stykke vej 
tilbage... 

Alle personer, der skænker mindst 
kr. 15,- til Støttefonden, vil 
modtage et gammelt, sjældent 
eksemplar af UFO-NYT. Der er tale 
om UFO-NYT fra februar 1960, som 
altså er over 25 år gammelt — et 
rigtigt samleobjekt. 

Støttefonden yder økonomisk 
tilskud til mange arrangementer, 
der som formål har at udbrede 
kendskabet til UFO-fænomenerne i 
Danmark. Det er f.eks. foredrag, 
udstillinger og udgivelser. Og 
mange af disse aktiviteter har 
alene været mulige på baggrund af 
tilskud fra fonden. 

Vil du hjælpe os med at 
nå målet på kr. 20,000,-? 

Beløb — store såvel som små — 
modtages med tak. De kan ind¬ 
betales på giro 9 11 77 25, SUFOI, 
Postboks 6, 2820 Gentofte. 
Girokortets modtagerdel bedes 
mærket »Støttefond«. 


Total pr. 
30.11.1985: 

Kr. 8.122,- 

_ 

KOMET HALLEY 


En brugsanvisning 

Af Ole J. Knudsen 


Halleys Komet er over os, og mange spørgsmål dukker op. 
Hvad er en komet? Hvor er Halleys Komet? Hvordan finder jeg 
den? Hvordan ser den ud? 

Alt dette giver SUFOIs astronomi-ekspert, Ole J. Knudsen, svar 
på i denne artikel. 


Lad os først få aflivet nogle skrøner! 

HALLEYs KOMET 

• Er ikke »verdens største komet«. 

• Farer ikke hen over himlen med en ild¬ 
hale efter sig. 

• Er ikke farlig. 

• Varsler ikke død og ulykke. 

• Har ikke kurs mod jorden. 

• Er ikke opdaget af Halley. 

• Hedder ikke »hæili« eller »hårli« men 
»halli«. 

• Kan ikke kun ses nogle få dage. 

• Ses ikke kun i store kikkerter. 

• Kan ikke ses ordentligt i byerne. 

• Ser ikke ud af noget særligt fra 
Danmark. 

• Er ikke »Bethlehemsstjernen«. 

• Er ikke årets eneste komet. 

og den kommer ikke igen før 2061! 


Hvad er en komet? 

En komet er en klump af is og småsten, 
som bevæger sig i en aflang bane om solen. 
Kometkernen er kun få kilometer stor. Sol¬ 
varmen får isen på overfladen til at fordam¬ 
pe, så kernen omgives af en sky af gasser: 
komaen. Gas og støv fra kometen presses 
ud i en lang hale af sollyset. Gassen i koma 
og hale er meget tynd, betydeligt tyndere 
end i de bedste vacuumkamre. 

Hvor mange kometer er der? 

Der er milliarder af kometer i Solsystemets 
fjernere egne, men kun få af dem kommer 
så tæt på Solen, at de kan ses. Hvert år op¬ 
dages en snes nye kometer. De bevæger sig 
ind igennem Solsystemet i meget aflange 
baner, og ses måske først igen om årtusin¬ 
der. Andre kometer er periodiske, og ses 
med få års mellemrum. 

Komet Halley 

Halley’s Komet er den største af de periodi¬ 
ske kometer. Den ses med 76 års mellem¬ 
rum. Cirka en gang hvert årti kommer der 
en ikke-periodisk komet, som er så klar, at 
alle kan få øje på den. Dem kan Halley’s 
Komet ikke måle sig med, og da slet ikke 
denne gang. Vi kan ikke forudsige, hvor 


stor en hale, Kometen får, men dens bane 
er beregnet meget nøjagtigt. 

Hvor finder jeg kometen? 

Set fra Danmark står Kometen kun højt på 
himlen, når den er svag, og langt borte. For 
at se den ordentligt i den bedste tid (marts 
/april 1986) må man rejse sydpå; helst til 
den sydlige halvkugle. Tegningerne viser 
hvor, og hvornår man fra Danmark skal 
kigge efter Kometen. Dens placering på 
himlen i forhold til verdenshjørnerne er vist 
på de pågældende datoer. Afstanden mel¬ 
lem stregerne i kanten opad, og langs 
synskredsen svarer til een håndsbredde, set 
i strakt arm. 


Hvor hurtigt flytter den sig? 

Kometen bevæger sig langsomt hen over 
stjernehimlen, med omkring en fingers¬ 
bredde i døgnet. Har man fundet den én 
gang, er den altså nem at finde igen. Jorden 
drejer jo rundt omkring sig selv på et døgn, 
så det betyder, at stjernerne -og Kometen¬ 
står i forskellige retninger på himlen, af¬ 
hængigt af, hvad klokken er, når man kig¬ 
ger. 

Råd for Kometkiggere 

Inde fra byerne skal man ikke vente at få 
øje på Kometen. Det kræver helt klar him¬ 
mel, fri for støv og gadelys. Selv det tynde¬ 
ste skylag ødelægger også synet af Kometen. 
Omkring fuldmåne er himlen for lys til at 

PILOTER SER 
UFOER 

Australske piloters UFO -observationer 

Blev en australsk 
pilot skudt ned 
af et UFO...? 

Husker du den unge, australske pilot Frederich Valentich? 

Husker du, at han forsvandt sporløst med sit fly efter at have set et UFO? 

Hændelsen fandt sted i oktober 1978. Siden da har Skandinavisk UFO Information gravet 
i sagen og kan nu i bogen PILOTER SER UFO’ER fremlægge nye, spændende oplys¬ 
ninger i sagen: 

★ Kopi af den officielle havarirapport. 

★ Analyse af den »metalliske lyd«, der overdøvede Valentichs sidste ord 
til flyveledelsen. 

★ En gennemgang af de mange forklaringer på pilotens og flyets forsvinden. 

★ En synsk kvindes forsøg på at finde Valentich. 

Gennemgangen af Valentich-sagen er den mest omfattende, der hidtil er offentliggjort. 

Foruden denne spændende sag rummer PILOTER SER UFO’ER 12 andre UFO-hændelser 
oplevet af australske piloter. 

PILOTER SER UFO’ER er redigeret af Kim Møller Hansen på grundlag af et stort 
kildemateriale fremskaffet af bl.a. den australske ufo-forsker Keith Basterfield og 
Richard F. Haines, der er forsker ved Ames Research Center, USA. 

PILOTER SER UFO’ER er på 78 sider i A5-format og illustreret med forklarende kort 
og oversigter. 

PILOTER SER UFO’ER fremstilles kun i et begrænset oplag — bestil derfor med det 
samme dit eksemplar. 

Pris KUN kr. 52,- 

Bogen bestilles lettest ved at indbetale kr. 52,00 + kr. 10,00 (ekspedition/porto) 

på giro 9 11 77 25, SUFOI, Postboks 6, 2820 Gentofte. Mærk modtagerdelen »Piloter ser UFO’er«. 

se halen godt. -Og tag så god tid til at kigge. 
Den fulde skønhed oplever man ikke ved at 
tage et hurtigt kik, og så ind i varmen igen. 
Øjnene skal have tid til at vænne sig til 
mørket, og oplevelsen skal have tid til at 
fæstne sig i hukommelsen. Vi er heldige at 
leve nu, hvor Halley’s Komet kan ses. Lad 
det få lov til at blive en oplevelse for livet. 

Værktøj for Kometkiggere 

Øjnene er det allerbedste værktøj til at se 
Kometen med. En helt almindelig kikkert 
er også en god hjælp. Den skal helst stå på 
stativ, eller støttes mod noget fast. Der er 
ingen grund til at købe en astronomisk kik¬ 
kert for at følge Kometen. Store kikkerter er 
dårlige at bruge, hvis man ikke er øvet ama¬ 
tørastronom. Kometen har været synlig i en 
almindelig kikkert siden november, og 
bortset fra perioder, hvor den er bag Solen 
eller under synskredsen, kan den ses med 
det blotte øje fra midt i december til sidst i 
april. 

Vil man fotografere Kometen, skal appara- 
tets lukker sættes på B, der skal en hurtig 
film i, og der skal bruges stativ. Tag en stri¬ 
be billeder på fra 3 til 30 sekunder, og brug 
største blænderåbning. 

Halleys opdagelse 

Halley’s Komet er den mest berømte, men 
er ellers ikke speciel af en komet at være. 
Normalt opkaldes en komet efter opdage¬ 
ren, men det er ikke tilfældet her. Englæn¬ 
deren Edmond Halley (1656-1742) så i 1682 
en stor komet, og det gjordeet dybt indtryk 
på ham. Langt senere brugte han Newtons 
den gang helt nye tyngdelov på denne ko¬ 
met og på flere andre. Han opdagede som 
den første, at kometen fra 1682 var den 


3 5 7 9 11 13 

May 1 *--—* — *—— 



syd sydvest 



Edmon Halley (1656>1742) var britisk astro¬ 
nom. Han opdagede i 1704, at den komet, 
han havde observeret i 1682, lignede den 
komet, der var observeret 76 år tidligere 
igen. Kometen, der fik navn efter Halley, var 
således den første, hvis periode blev be¬ 
stemt. Hundrede år efter Halleys død var 
det lykkedes at spore optegnelser om Hal¬ 
leys komet så langt tilbage som 239 f.Kr. 
Det tidligste billede af Halleys komet stam¬ 
mer fra det berømte Bayeux tapet i Nor¬ 
mandiet, der viser en komets komme i 1066 
umiddelbart før Vilhelm Erobreren gjorde 
landgang i England. 


samme som blev set i 1531 og 1607, og han 
forudså korrekt, at den skulle komme igen i 
1758. Derfor bærer den nu hans navn. Si- 


REKTASCENSION 


Kometen ses meget lavt i sydøst på mor¬ 
genhimlen fra midten af marts og en uge 
frem. HER ER DEN KLAREST. 

Se på himlen 2 timer efter solnedgang. Fra 
maj kan Kometen kun ses i kikkert. 



Billedet viser HALLEYS KOMET, som den 
så ud i 1607: 

»Anno 1607 i september før Sankte Matteus 
sås en knippestierne i nordvest. Den stod 
under Karlsvognen og vendte sin hale øster 
over, og »hun« sås også efter Sankt Mikae- 
lis dag. Til tider lyste hun kraftigt, til tider 
svagt, og fortsatte sin gang syd på. Kva¬ 
sten var ikke ret stor.« 

På billedet ses kometen vende halen i vej¬ 
ret. Under billedet står i et triumferende til¬ 
læg, at en (astrologisk) almanak allerede i 
1605 indeholdt en forudsigelse om, at net¬ 
op denne komet ville dukke op. 


den 240 f.Kr. har kometen passeret os 30 
gange, og alle passagerne kendes fra histo¬ 
riske kilder. 

Ulykkesvarsler? 

Kometer har været betragtet som dårlige 
varsler i årtusinder. Halley’s har blandt an¬ 
det fået »æren« for romeren Agrippas død 
(11 f.Kr.), Jerusalems ødelæggelse (år 66) 
og normannernes invasion af England i 
1066, som det er afbildet på det berømte 
Bayeuxtapet. I 1910 solgtes kometpiller og 
beskyttende komethatte, og folk begik selv¬ 
mord af skræk. 

Alt dette er ren overtro. Kometerne har 
lige så lidt at gøre med Jorden og vores 
skæbne, som planeterne og de fjerne stjer¬ 
ner har. Det nærmeste Kometen denne 
gang kommer os er 63 millioner km (11. 
april 1986), men det forhindrer ikke, at 
Halleys Komet allerede har givet million¬ 
indtægter til plattenslagere og souvenir¬ 
sælgere. 

Mere om kometer 

Der er et væld af bøger og tidsskrifter som 
omtaler Halley’s Komet. Af tidsskrifter 
kan nævnes: Astronomi og Rumfart, 
Astronomisk Tidsskrift, Illustreret Viden¬ 
skab, Sky and Telescope, Astronomy. 
Bøger: 

Tæt på Halleys Komet, N. Lund, Asche- 
houg. 

Halley’s Komet vender tilbage, Patrick 
Moore, Hernov. 

The Comet Book, Chapman og Brandt, 
Jones & Bartlett, Boston. 

Den Nye Astronomi, Stub, P. Haase & 
Søn. 

□ 

PANIK-UDSENDELSEN 

Klodernes Kamp 

Af Curt is L. Peebles 

På en rolig mark ved en gård stod engang et slag. 7.000 hjem¬ 
meværnsfolk mod en lille spejdergruppe, og kampen endte 
med, at militæret næsten blev udslettet. Det var uforglemme¬ 
ligt for dem, der hørte kampen over radioen. Og alligevel er der 
intet monument, der markerer slagmarken den tågede oktober¬ 
nat. Ironisk nok fandt kampen slet ikke sted, undtagen i panik¬ 
slagne sind hos radio-publikummet. Denne fiktions-hændelse 
har kastet en skygge over menneskehedens syn på sin plads 
i universet og sit slægtskab med de andre væsener, der må¬ 
ske bebor det. 


Kl. 20.00 søndag d. 30. oktober 1938 præ¬ 
senterede Orson Welles Mercury Theatre 
en bearbejdet udgave af science-fiction 
klassikeren »Klodernes kamp«. Den panik 
hørespillet udløste er nu en del af ameri¬ 
kansk folklore og historie. 

Enhver diskussion om kontakt med uden- 
jordisk intelligens må nødvendigvis be¬ 
skæftige sig med eftervirkningerne af en så¬ 
dan kontakt. Der er blevet udtrykt frygt for 
en lignende panik og fald af store institutio¬ 
ner eller en omfattende lammelse af sam¬ 
fundet. (1) 

Da panikken omkring udsendelsen sik¬ 


kert vil være lig vores mulige reaktioner ved 
en fremmed kontakt, er det sikkert bedst at 
undersøge, hvad det var, der gjorde folk 
panikslagne. 

Udsendelsen 

Der var 32 millioner familier i USA den nat 
for 47 år siden. 27, 5 millioner af dem hav¬ 


de radio. Undersøgelser lavet af »Crossley 
and Hooper radio rating services« ugen 
før, viser at 34,7% af publikummet lyttede 
til et varieteshow kaldet »Chase and San- 
born Hour«. Rivalen Mercury Theatre hav¬ 
de en andel på kun 3,6%. Stjernen i »The 
Chase and Sanborn Hour« var bugtaleren 
Edgar Bergen og hans dukke Charlie 
McCarthy, og han dominerede søndag af¬ 
ten så meget, at CBS var ude af stand til at 
finde en sponsor til the Mercury Theatre. 
Procenttallene viser, at på det tidspunkt 
showet begyndte, slog 1 million lyttere over 
på Orson Welles udsendelse. (2) 

Manuskriptet starter uskyldigt nok. 
Først kommer en fortællende introduktion, 
som helt tydeligt siger, at programmet er 
opdigtet. Derefter følger en vejrudsigt og 
starten på et program med dansemusik. Det 
bliver afbrudt p.g.a. en nyhed om udbrud 
af regelmæssige glødende gasforekomster 
på Mars. Dansemusikken fortsætter, men 
bliver så igen afbrudt af Carl Philips, der 
interviewer professor Richard Pierson, 
astronom fra Princeton University. Under 
interviewet får Pierson overrakt en rapport 
om et meteornedslag i nærheden af Grovers 
Miil i New Jersey med en anmodning om, 
at han skulle undersøge sagen. Phillips og 
Pierson tager til »Wilmuth Farm« udenfor 
Grovers Miil. Under en live-udsendelse be¬ 
skriver Phillips meteoret: En gullig-hvid cy¬ 
linder med en diameter på ca. 27 m. 

I den virkelig verden er klokken 20.15. 
På NBC er Bergen og McCarthy færdige 
med første del af deres show og en reklame 
for Chase and Sanborn kaffe begynder. I 
det øjeblik slår mange millioner over til 
CBS. De hører Phillips fortælle, at enden 
af cylinderen langsomt skrues op, og så 
med en skrækslagen stemme beskriver han 
»marsmanden«, der kravler ud af hullet. 
Væsnet har tentakler i stedet for arme, en 
krop så stor som en bjørns, hud som skind- 


Mars’ overflade set fra Viking-rumsonden. Ingen byer, ingen mennesker eller panikslagne 
horder lammes af rædsel ved Viking-rumsondens ankomst. Rumsondens opdagelser blev 
sendt til Jorden via udstyr bygget på RCAs rumcenter, der såmænd ligger lige i nærheden 
af Grovers Mili, New Jersey — dér hvor de grusomme marsboere startede deres invasion 
på Jorden i »Klodernes Kamp«. 

agtigt læder, to sorte øjne og en V-formet 
mund. Mens amerikanerne lytter, fyrer 
»marsmændene« en varmestråle mod 
mængden. Der går ild i skov, bygninger og 
biler; Phillips’ udsendelse ender i pludselig 
stilhed. 

Cylinderen er omringet af 7.000 mænd 
fra New Jersey’s hjemmeværn. Så stryger 
en af »marsmændenes« kampmaskiner ud 
af hullet. Militæret bliver udslettet, ligesom 
en artilleri-deling og en deling af hærens 
bombefly. Indenrigsministeren taler til 
USA’s befolkning i et forsøg på at berolige 
masserne. Omkring kl. 20.45 bliver New 
York City rendt over ende og nationen er 
nu for alvor grebet af panik. 

Resten af stykket foregik flere uger sene¬ 
re og handlede om »marsmændenes« un¬ 
dergang forårsaget af jordiske bakterier. 
Men det spillede ingen rolle midt i panik¬ 
ken. 

Eftervirkninger 

Professor Hadley Cantril fra Princeton 
University studerede panikken i 2 år, og re¬ 
sultatet blev offentliggjort i 1940. Han 
fandt ud af, at 1 million ud af de anslåede 6 
millioner lyttere var blevet foruroliget eller 
bange for programmet. Der blev fundet et 
antal grunde. For det første var manuskrip¬ 
tet perfekt, og Orson Welles’ produktion et 
teknisk mesterværk. For det andet var op¬ 
bygningen vigtig. For at gøre de utrolige 
hændelser troværdige, blev der i udsendel¬ 
sens første halvdel anvendt nyheder, live- 
optagelser, interviews, special-bulletiner og 
speakernes videresendte informationer. Alt 
dette var almindeligt indhold i radioudsen¬ 
delserne i 30’erne. Når dette blev brugt som 
dramatiske virkemidler, blev lytterne over¬ 
beviste om, at det var virkelighed. Gennem 
dem blev lytterne ufrivillige vidner til 
»marsmændenes« hærgen. Det var kort 
sagt den første krig, der blev udkæmpet i de 
amerikanske dagligstuer. 

Efterhånden som stykkets handling 
skred frem, blev personerne stadig mere 
forbavsede, desorienterede, frygtsomme og 
til sidst skrækslagne. På denne måde delte 
både personer og lyttere de samme følelser. 
Der blev skabt en atmosfære af tro: Det lød 
rigtigt. Da folk gennem længere tid var ble¬ 
vet vænnet til radionyhedernes fremgangs¬ 
måde, tog mange det for givet, at det var 
virkelighed. Som en lytter sagde: »Jeg troe¬ 
de naturligvis , det var virkeligt. Hvorfor 
skulle jeg ikke det?« 

Der blev også anvendt flere navne på eksi¬ 
sterende steder: Grovers Miil, Trenton, Ne- 
wark, The Palisades, Times Square og Hol¬ 
land Tunnel for at nævne nogle få. Disse 
faktorer er vigtige, fordi mellem 40 og 60% 
skiftede kanal, og man fandt ud af, at en 
større procentdel af de sidst tilkommende 
troede, det var ægte nyheder, der brød ind i 
et opdigtet spil, eller også hørte de slet ikke 
efter. Grunden til det høje procenttal, var, 
at folk slog om fra Charlie McCarthy, og at 
nogle var blevet kontaktet af venner og 
slægtninge, som havde bedt dem om at lytte 
med. 



Skuespilleren og instruktøren Orson Welles 
— manden bag panikhørespillet »Kloder¬ 
nes Kamp«. Et hørespil, der måske giver et 
fingerpeg om, hvordan vi kunne reagere ved 
en kontakt med ikke jordiske væsner. 

Et par af personernes høje embede gjor¬ 
de det mere troværdigt. Et antal astrono¬ 
mer, en militærgeneral, vicepræsidenten 
fra Røde Kors, en kaptajn fra The Army 
Signal Corps og en sekretær fra indenrigs¬ 
ministeriet (sidstnævnte lød som den davæ¬ 
rende præsident Roosevelt) blev nævnt. 
Flere nævnte, at troværdigheden steg med 
de talendes prestige. Hvis de sagde det, så 
måtte det jo være rigtigt. 

Undersøgelsen påpegede også, at en vig¬ 
tig faktor var uddannelsen, når man skulle 
bestemme, hvem der ville blive panikslag¬ 
ne. Kun 28% med en collegie-uddannelse 
troede, invasionen var virkelig, mod 46% 
med en almindelig skoleuddannelse. Dette 
viste sig at være mere vigtigt end folks øko¬ 
nomiske situation. En uddannelse gjorde 
det åbenbart muligt, at en person ville finde 
en udsendelse for utrolig eller til at have 
nok erfaring til at indse, det kun var et spil. 
Det at genkende Welles’ stemme, at kende 
historien eller simpelthen at indse, at begiv¬ 
enhederne kørte alt for hurtigt (Hæren blev 
udslettet på mindre end 3 sekunder!) Det 



En jordisk angriber på Mars. Viking rum¬ 
sonderne sendte billeder, vejrdata og kemi¬ 
ske analyser af Mars’ overflade tilbage til 
Jorden i de 6 år, de fungerede. 


afhang også af hvilken del af spillet, der 
blev hørt. Nogle afsnit nævnte ikke »mars- 
mænd«. Evnen til at skille fakta fra fiktion 
kunne blive tilsidesat af usikkerhed, be¬ 
kymringer, manglende selvtillid osv. 

Folk, der én gang for alle blev overbe¬ 
vist om, at det var virkelighed, kunne i 
sindet omdanne det umulige til noget tro¬ 
værdigt. Enhver ulogisk sammenhæng blev 
udlagt, som at speakeren var forvirret. Pa¬ 
nik er også smitsomt; den blev spredt ved at 
folk tilskyndede andre til at lytte. Ca. 75% 
af folk, der lyttede efter andres opfordring, 
troede, det var virkelige nyheder. Deres 
frygt beviste, at udsendelsen var sand. 

Panikken havde også et geografisk 
aspekt. Over 60% af lyttere nær »landings¬ 
stedet«, og som selvfølgelig troede, det var 
sandt, blev grebet af panik. Denne af tog ef¬ 
terhånden, som man tog vestpå. Jo længere 
borte man var fra »slagmarken«, desto 
mindre bekymrede var folk. Undtagelsen 
var langt mod vest, hvor de var ligeså bange 
som øst på. Undersøgelsen kunne ikke på¬ 
vise nogen grund til det, udover at cylindre¬ 
ne landede overalt. Det er muligt, at grun¬ 
den var, at mange var flyttet fra øst til vest, 
specielt Californien, og derfor havde slægt¬ 
ninge i det berørte område. 

Undersøgelsen påpegede ligeledes, at ide¬ 
en om liv på Mars trivedes i bedste velgåen¬ 
de — det var 60 år siden Mars-kanalerne 
var blevet »opdaget«. Mindst en af de in¬ 
terviewede havde hørt om raketter og deres 
anvendelse til interplanetare rejser (husk, 
dette var i 30’erne.) 

Udefra kommende faktorer 

Forholdene omkring lytterne går længere 
ud end blot til manuskriptets kvalitet eller 
lytternes egne omstændigheder. Man må 
også se på verdenssituationen sidst i okto¬ 
ber 1938. 

Depressionen var startet i 1929 og de for¬ 
løbne år havde ændret meninger og de soci¬ 
ale normer. Det økonomiske sammenbrud 
forårsagede uro, skuffelse og utilfredshed. 
For nogen var det ikke usædvanligt at have 
været arbejdsløs i flere år. Folk befandt sig 
desuden i en mere og mere indviklet ver¬ 
den. Nye opfindelser forstod man ikke, og 
videnskaben var et mysterium. Undersøgel¬ 
sen viste, at først og fremmest var der den 
tjekkiske krise i september 1939, kun en 
måned før radiohørespillet. Krisen blev 
dækket i stort omfang af NBC og CBS. Der 
kom konstant afbrydelser i form af nyhe¬ 
der, direkte rapportager fra europæiske 
hovedstæder og interviews — den samme 
opbygning, som hørespillet »Klodernes 
Kamp« brugte med så frygtelige resultater. 
Nationens opmærksomhed var naglet til 
Europa i flere uger, og dermed blev alt an¬ 
det lukket ude. En storm, der ramte det 
østlige USA, og som forårsagede enorme 
ødelæggelser, blev næsten ignoreret. Den¬ 
gang viste en undersøgelse, at den største 
del af den amerikanske befolkning troede, 
de ville blive trukket ind i en stor europæisk 
krig. De to oceaner, som USA’s uafhæn- 

Tre bøger om panikken i 1938. Til venstre H. G. Wells’ »War of the Worlds«. I midten »The 
Panic Broadcast« af Howard Koch, der skrev manus, til Orson Welles’ hørespil. Bogen for¬ 
tæller om Kochs bearbejdning af Wells’ roman og indeholder hele manus, til hørespillet. 
Den sidste bog »The Invasion from Mars« er et studium af panikken og dens årsager. 


gighed beroede på, så nu ikke så brede ud 
længere. Krig, invasion og ødelæggelsen, 
som fulgte efter, nærmede sig. 

En del af panikken blev sporet til offent¬ 
lig nervøsitet på grund af begivenhederne i 
Miinchen. (3, 4) 

Andre faktorer 

Denne panik er relevant selv 47 år senere. 
Hvilke ledetråde giver den til spørgsmålet 
om folks reaktion overfor CETI (kommu¬ 
nikation med udenjordisk intelligens)? Er 
det rimeligt at forudsige en lignende panik? 
Princeton-undersøgelsen mener, at det ikke 
ville blive en ukompliceret reaktion. Panik¬ 
ken i 1938 blev udløst af flere grunde — 
manuskriptets kvalitet, sociale faktorer og 
de langvarige effekter af Miinchen-krisen. 
Man må også huske på den ret voldelige 
kontakt. »Marsboerne« åbnede ild mod 
masserne ved landingsstedet uden at være 
blevet provokeret. De blev ved at slå enhver 
modstand ned med lethed. 

Med hensyn til lytterne, så det ud som 
om, at det mere var ødelæggelser, der var 
grunden til panikken end en nedarvet frygt 
for »marsboerne«. Faktisk troede 25% af 
de panikslagne, at det var tyskere eller ja¬ 
panere, der invaderede landet. Nogle hørte 
ikke de dele, der omhandlede »marsboer¬ 
ne«, eller andre mente, det var noget de in¬ 
vaderende sagde for at skjule deres sande 
identitet. 

At det var frygten for krig, der lå til 


grund for panikken, blev støttet af en lig¬ 
nende, men mindre reaktion i august 1977. 
Et schweizisk radiospil brugte nyheder, 
der afbrød musik og lokale udsendelser for 
at beskrive hård kamp på den tyske grænse, 
og det endte med brugen af atomvåben. 
Der blev modtaget omkring 40 opkald un¬ 
der udsendelsen og flere fulgte efter prog¬ 
rammet. Antallet af lyttere var 20.000 — 
meget færre end til »Klodernes Kamp«. (5) 
En anden ting, der gør det svært at for¬ 
udsige folks reaktion over for udenjordi- 


ske, er de mange former for kontaktmulig¬ 
heder. De kunne strække sig fra modtagel¬ 
sen af et radiosignal eller et andet signal til 
den gamle klassiske landing på plænen for¬ 
an Det Hvide Hus. Graden af personlig 
kontakt kan også variere, og det vil også re¬ 
aktionen i takt med denne. 

Et enkelt eksempel kunne være at finde 
en kulturgenstand f.eks. en container pla¬ 
ceret på Månen (Arthur C. Clarke: Rum¬ 
rejsen 2001), før der var liv på Jorden. Det¬ 
te ville bevise, at der eksisterede udenjordisk 
liv, alligevel vil der være meget lidt infor¬ 
mation om deres natur, samfundsstruktur 
eller teknologi. De kunne enddog være ud¬ 
døde for lang tid siden. Man ville have 
svært ved at finde en grund til at blive pa¬ 
nikslagen over dette. 

Modtagelsen af et signal ville give mere 
information, men vi ville være adskilt med 
mange lysår. Det kunne synes som en sik¬ 
ker afstand. Det eneste, der kunne forårsa¬ 
ge panik, ville være en direkte kontakt mel¬ 
lem mennesker og udenjordiske. Kun i det¬ 
te tilfælde ville der være mulighed for en 
»Klodernes Kamp«-konfrontation. Dette er 
ovenikøbet den mindst sandsynlige mulig¬ 
hed. 

Efter at have udvist fjendtlighed ville 
hovedreaktionen højst sandsynligt være 
nysgerrighed. Ca. 500.000 overværede den 
fjerde rumfærgelanding. Selv om mulighe¬ 
den for fare ville holde nogen væk, vil øn¬ 
sket om at overvære en historisk hændelse 
såsom udenjordiske, der landede, være 
større end frygten for at lide overlast. Selv 
om de, der søger efter udenjordiskes signa¬ 
ler, bør tænke over, hvordan de skal for¬ 
tælle det til andre, behøver hændelserne hin 
oktobernat ikke afskrække dem fra at 
gøre noget. □ 



11978 udkom »Klodernes Kamp« på plade som en musical, produceret af Jeff Wayne, med 

blandt andre Richard Burton og David Essex som henholdsvis journalisten og artillerist. — Afsluttes side 15 

DANSKE FOTOSAGER 

Hvad er nu det? 

Af Kim Møller Hansen 


I november 1971 var Mogens Keblovszki rundt i Århus for at 
fotografere forskellige miljøer. Efter at have taget adskillige 
billeder af gadelivet, havnen m.m., vendte han sammen med 
sin kæreste næsen hjemad. Først omkring en måned senere 
fremkaldte Keblovszki filmen — og hvad var nu det? På netop 
ét af billederne så han et mærkeligt objekt til venstre i billedet. 


fremgår af total ko pien, at objektet frem¬ 
står noget mørkere end omgivelserne. Hele 
negativet er overordentlig skarpt og detalje¬ 
ret. Der ses tydeligt en mørk bund, en lys 
overkant muligvis med en punkteret stribe, 
en mørk overkant med en eller flere mørke 
striber, en meget lysere top med endnu en 
punkteret stribe. Objektet minder mest om 
en af de snurretoppe man kan købe som 
legetøj, der afgiver en tone, når de snurres 
rundt. Objektet er ikke helt symmetrisk, 
idet det har en fortykkelse i venstre undersi¬ 
de.« 

Muligheden for svindel: 

»Jeg har lavet endnu en udsnitsforstørrelse, 
som jeg har lavet mørk for eventuelt at af¬ 
sløre et ophængningspunkt, snor eller lig¬ 
nende, men der er ikke noget synligt på ko¬ 
pien. 

Man kunne så tænke sig, at der var tale 
om en dobbelteksponering. Dette er midler¬ 
tid heller ikke muligt, når den fremstår sort 
på hvid baggrund. Det samme gør sig gæl¬ 
dende med en indkopiering eller indspej¬ 
ling. En anden mulighed er en snurretop 
kastet op foran kameraet. Heller ikke det 
tror jeg på. Dertil er objektet alt for skarpt, 
og hvis det skal lykkes på ét forsøg, skal 
man være meget heldig.« 


Keblovszki vendte straks tilbage til det fo¬ 
tograferede sted for at undersøge, om der 
evt. hang noget på en ledning fra masten til 
højre i billedet. Men han fandt intet, der 
kunne forklare genstanden på billedet. 

SUFOI fik først kendskab til billedet i 
april 1985, da en af vore læsere, Frode Lov¬ 
mand i Brabrand , sendte originalnegativer¬ 
ne til SUFOI sammen med de øvrige oplys¬ 
ninger i sagen. 

Sagen blev straks sendt til behandling 


hos fotokonsulent H. Bødker, der bl.a. 
skriver: 

Beskrivelse af objektet: 

»...Negativet med objektet på har nr. 3 
ud af en sammenhængende serie på 5. Mo¬ 
tiver, vejr og kontrastforhold gør det sand¬ 
synligt, at billederne er taget kort efter hi¬ 
nanden. 

Jeg har kopieret hele negativet samt lavet 
en kraftig forstørrelse af objektet. Det 


Sted: Århus 

Observationsdato: november 1971 
Tid: ca. kl. 9 
Antal fotooptagelser: 1 
Kameratype: Topcon RE 2 
Eksponeringstid: 1/125 sek. 

Film: Kodak Tri-x 135 s/h neg. film 
Fotoanalyse: H. Bødker 


Konklusion: 

»Der er ikke noget der tyder på, at Mogens 
Keblovszki bevidst har forsøgt at lave en 
forfalskning, idet indkopiering, dobbeltek¬ 
sponering og genstand kastet op i luften 
stort set kan udelukkes. Tilbage står en mu¬ 
lighed for en snurretop ophængt i en tynd 
tråd, eller en helt anden ukendt årsag. Jeg 
vil derfor anbefale en digitalisering af nega¬ 
tivet for eventuelt at afsløre ting, der ikke 
er synlige på kopien.« 

Digitalisering af billeder 

Ved digitalisering af billeder sker der kort 
fortalt følgende: Billedet scannes linie for 
linie af et lille tv-kamera, som »ser« et om¬ 
råde på 1/50 mm ad gangen. For hvert om¬ 
råde måles en gennemsnitsbelysning, gråto¬ 
nen, og den omsættes til et tal mellem 0 og 
255. Denne omsætning til talkoder kaldes 
digitalisering. Nu kan man ved hjælp af 
specielle programmer behandle disse talko¬ 
der i en computer, og så kan der pludselig 
dukke detaljer op, som ellers ikke er synlige 
på billedet. 

Denne teknik blev anvendt på ufo-fotos 
første gang af Ground Saucer Watch 



Her ses en kopi af hele negativet. Billedet er taget omkring kl. 9 om morgenen, og man ser 
på billedet, at der er lys i gadelamperne og lys på køretøjerne. Ingen personer på billedet 
kigger på objektet øverst til venstre, ligesom fotografen heller ikke så noget usædvanligt. 
Bemærk de to kraftige ridser i billedets venstre halvdel. 

Foto: M. Keblovszki. Fotosag nr.: 1971-11-00-192. 

FINLAND 



Denne mørke udsnitsforstørrelse afslører 
ingen snore, ophængningspunkter eller lig¬ 
nende. 



Negativet er overordentlig skarpt, og på 
denne udsnitsforstørrelse ses tydeligt en 
masse detaljer. Er dette en snurretop på af¬ 
veje? Eller en mærkværdig fejl i filmen? El¬ 
ler noget helt tredie? 


(GSW), som imidlertid er ophørt med disse 
analyser af flere grunde (se ufo-nyt 6/84 si¬ 
de 9). Herhjemme kan man mod betaling 
også få digitaliseret billeder. Teknikken an¬ 
vendes af flere virksomheder og i forsk¬ 
ningsøjemed. 

Den foreliggende sag har desværre den 
store svaghed, at der ikke blev set noget 
usædvanligt under selve fotograferingen. 
Alligevel mener vi, at billedet fortjener en 
digitalisering. Almindelige fotoanalyseme- 
toder har ikke kunnet give os et sikkert fin¬ 
gerpeg om, hvad »objektet« er, så uanset 
hvad det så end er, vil det være interessant 
at se, hvad en elektronisk billedbehandling 
(EBB) kan fortælle os. □ 


SYNSPUNKS 



TRE UFO ARTIKLER 


UFOer: i 


. Intet andet emne er mere sensationelt, 
aparte eller kontroversielt; intet andet emne polariserer 
folk eller enkeltpersoner i så hej grad; intet andet emne 
viser en sådan kamp mellem godtroenhed og fanatisme, 
beviser kontra optisk illusion, realiteter kontra trang til 
mystik, påstande og modpåstande ...Il 


Sådan udtaler Dr. Berthold E. Schwarts i bogen »Synspunkter - 
Tre UFO Artikler«. Vil du læse fortsættelsen - så skynd dig at 
købe bogen hos SUFOt! 


I »Synspunkter« bliver tre centrale emner inden for UFO- 
forskningen gennemgået af tre anerkendte videnskabsmænd: 
UFOer og kuglelyn, rapportmaterialet og UFO-observatørerne. 


Synspunkter - Tre UFO Artikler, 

60 sider, illustreret. 


kr 25,00 


UFO-forskning 
i Finland 

Af Ole Henningsen. 


Ole Henningsen giver i denne artikel et rids over finsk ufo-forsk¬ 
ning samt de bedste finske observationer fra 1984. 


Gennem mange år har der som i de fleste 
andre lande også været interesse for under¬ 
søgelser omkring UFO-fænomener i Fin¬ 
land. 

Det har dog ofte været forbundet med 
praktiske sprogmæssige problemer at vide¬ 
regive oplysninger om de ting, der rører sig 
i dette område. 

Den finske UFO-organisation »The UFO 
Research Of Finland« blev dannet i 1973 og 
udgiver det finsksprogede kvartalsskrift 
»Neljånnesvuosirapportti«. Dette tidsskrift 
sendes til organisationens medlemmer samt 
til den finske presse. 

Fra den nævnte finske organisation har 
SUFOI netop modtaget en engelsksproget 
publikation »Annual Report 1984«, som 
giver et indblik i organisationens arbejde. 
Publikationen har Lasse Ahonen som chef¬ 
redaktør. 

»The UFO Research Of Finland« har or¬ 
ganiseret et net bestående af 70 rapportop¬ 
tagere i hele Finland. 

Opdeling af UFO-observationer 

I gennemsnit indkommer der årligt ca. 50 
rapporter til den finske organisation, der 
efter endt undersøgelse deler rapporterne 
op i 3 grupper: 

1. Uforklarlige observationer (UFOer). 
Disse rapporter indehol¬ 
der detaljerede informationer og 
præcise beskrivelser, således at alle 
kendte naturlige årsager kan ude¬ 
lukkes. Sådanne rapporter undersø¬ 
ges så tilbundsgående som muligt 
næsten uden hensyntagen til res¬ 
sourcer. 

2. Disse rapporter indeholder for 
få oplysninger på trods af de an¬ 
strengelser, der er udfoldet, for at 
fremskaffe flere detaljer. Årsagen 
til observationen kan således ikke 
endeligt fastslås. Desværre er denne 
kategori af rapporter den største. 


Såfremt det er muligt, fortsættes 
undersøgelserne af disse rapporter. 

3. Opklarede observationer, d.v.s. at 
de foreliggende oplysninger entydigt 
peger på årsagen til observationen, 
der f.eks. kan være et astronomisk, 
meteorologisk eller teknologisk fæ¬ 
nomen. Denne kategori af rapporter 
indeholder også svindelnumre. 

Organisationen »The UFO Research Of 
Finland« forsøger ikke at bortforklare alle 
UFO-observationer, men forsøger at fast¬ 
holde en høj undersøgelsesstandard. Man 
er opmærksom på, at rapportoptagelsen 
skal være så nøjagtig og detaljeret som mu¬ 
ligt, da øjenvidner har en tendens til at 
glemme, hvad der er observeret. 

Mange mennesker misopfatter desuden 
ofte lysfænomener som Månen, Venus 
samt de sovjetiske raketopsendelser, der of¬ 
te kan iagttages på den finske østhimmel. 
Observationer, der hidrører fra sovjetiske 
raketopsendelser, varierer fra iagttagelse i 
nogle ganske få minutter til flere timer, og 
disse »UFO’er« ses altid på den østlige him¬ 
mel. 

1984 var et roligt år 

Der blev modtaget rapporter om 8 observa¬ 
tioner fra 1984. Ingen af disse observatio¬ 
ner blev klassificeret som værende UFO’er. 

Fire observationer skyldtes sovjetiske ra¬ 
ketopsendelser. Een observation var forår¬ 
saget af Månen, og yderligere tre observati¬ 
onsberetninger indeholdt for få oplysnin¬ 
ger. I den finske presse var der i 1984 ca. 
160 artikler med relation til UFO’er. 

Resumé af ældre observationer 

9. september 1983, 05.45. Da en 33-årig 
mand i sin bil kom kørende nord for Kro- 
noby nær byen Kokkola, fik han på den 
nordvestlige himmel nær horisonten øje på 
et rødt lysfænomen, hvis form mindede 
ham om en flyvende tallerken. 

Han standsede bilen og tog sit kamera 
frem. Fænomenet fløj nu hastigt opad, og 
han nåede kun at tage et enkelt billede. I 
mellemtiden var fænomenet blevet gult. 
Ved den nederste del af fænomenet så han 
tre små lys af rødlig eller gullig farve. Det 
fremkaldte foto viser tre lys, to røde og et 
gult. Undersøgelsesarbejdet fortsætter sta¬ 
dig. Observationen er i øjeblikket klassifi¬ 
ceret i kategori 2. 

November 1983, kl. 20.40. En mand var 
i færd med at se nyhedsudsendelsen i TV, 
da han pludselig gennem vinduet fik øje på 
4 eller 5 lysende objekter i trætophøjde 150 
meter borte. Objekterne udsendte farvede 
lysstråler mod jorden, hvor træerne var ba¬ 
det i lys. 

Manden gik udenfor og så objekterne på 
den østlige himmel flyve fra nord mod syd. 
Der blev ikke hørt nogen lyd, selvom vin¬ 
den bar mod observatøren. Det sneede, så 
Månen var ikke synlig. Objekterne for¬ 
svandt bag et skovområde. Denne observa¬ 
tion er i øjeblikket klassificeret i kategori 2. 

Resumé af observationer fra 1984 

28. juli 1984, kl. ca. 14.00. En kvinde og 
hendes 20-årige datter så et aflangt stavfor¬ 
met lys i deres gårdsplads. Det 60 cm lange 
lysfænomen dalede ned fra himlen. Først 
var det orange i farve, men da datteren, der 
lå i sengen med feber, kom hen til vinduet, 
var farven skiftet til grøn. Lyset standsede i 
en afstand af 4 meter fra huset og voksede 
så til en længde af 2 meter, hvorefter det 
skrumpede ind igen til nogle ganske få cen¬ 
timeter. 

Moderen blev bange og gik ind i huset, 
men datteren fik fat i en kikkert og de gik 
derefter begge to udenfor igen. De iagttog 
det grønne lys både med og uden kikkert. 
Lyset havde form som en rektangulær kas¬ 
se men var uden substans. Hele tiden fore¬ 
tog det horisontale bevægelser. Naboerne 
var på dette tidspunkt også udenfor, men 
observerede intet usædvanligt. Efter ca. 10 
minutters forløb blev lyset mindre og mind¬ 
re og forsvandt til sidst. Denne beretning er 
i øjeblikket klassificeret under kategori 2. 

20. august 1984, kl. ca. 23.30-23.45. Ob¬ 
servationssted: Ahonkylå og Alajoki. Tele¬ 
fonen ringede hos en stationsforstander 
ved jernbanen, medens han var ved at se 
en film i Tv. Personen i telefonen havde 
iagttaget en lyskugle og ville gerne vide, 
om lyskuglen også kunne ses fra landsby¬ 
ens centrum. Observatøren ringede deref¬ 
ter til det finske luftvåbens forlægning ved 
Kauhava for at finde ud af, om lyskuglen 
kunne have noget med fly at gøre, men der 
var ingen flytrafik i området. Lyskuglen for¬ 
svandt under denne anden opringning. 

Vidnets søn og en af dennes venner var 
på andejagt, da de over landsbyen Ahon¬ 
kylå iagttog en klar lyskugle. Der sås en 
eksplosion eller et lysglimt over lyskuglen, 
hvorefter et mindre lys frigjorde sig, fløj op¬ 
ad og forsvandt. 

Efter observationen kørte stationsforstan¬ 
deren rundt i nabolaget, men fik ikke øje 


på noget usædvanligt. Denne observation 
bør tages alvorligt, da fænomenet blev set 
fra mindst tre forskellige steder. Også den¬ 
ne observation er i øjeblikket rubriceret 
under kategori 2. 

Sovjetiske raketopsendelser 

I løbet af 1984 blev der til »TheUFO Rese¬ 
arch Of Finland« indberettet 4 observatio¬ 
ner, der kan tilskrives sovjetiske raketop¬ 
sendelser. 

10. august 1984, kl. 03.00 til 04.00. Ob¬ 
servationssted: Joensuu og Polvijårvi. Et 
spiralformet eller paddehatteformet lys 
blev iagttaget på den østlige himmel. I mid¬ 
ten af paddehatten var der en klar lyskilde. 
Paddehatten var synlig i en times tid og for¬ 
svandt gradvis. 

23. august 1984, 03.30 til 04.00. Obser¬ 
vationssted: Vaasa. Et orange lys blev iagt¬ 
taget på den nordlige himmel i en halv ti¬ 
me. Lyset forsvandt gradvis. 

7. september 1984, kl. 03.00 til 05.00. 


PANIKUDSENDELSE 
Klodernes Kamp 

— fortsat fra side 12 

1. Chris Boyce, Extraterrestrial Encounter, 
Chartwell, 1979. 

2. William Manchester, The Glory and Dream, 
Bantam Books, 1973, pp. 190-196. 

3. Hadley Cantril, Invasion from Mars, 
Princeton University Press, 1940. 

4. Høwark Koch, The Panic Broadcast, 

Avon, 1970. 

5. Los Angeles Times, 5. August, 1977. 

Kilde: 

Spaceflight, vol. 25, December 1983. 

Oversættelse: 

Helle Nielsen. 

Kommentar: 

Den italienske astronom Schiaparelli satte i 
1877 gang i spekulationerne omkring plane¬ 
ten Mars, da han mente, at han kunne se 
kanaler på Mars — kanaler som kun kunne 
være skabt af intelligente væsner. I dag ved 
vi, at kanalerne er et optisk bedrag, men 
for 100 år siden skabte fantasien uddøende 
civilisationer langs Mars’ kanaler. Dette in¬ 
spirerede forfatteren H.G. Wells (1866- 
1946) til at skrive science-fiction romanen 
»The War of the Worlds« i 1898. 

»Klodernes Kamp« findes også på dansk 
— udkommet som Tranebog i 1974. 

I bogen invaderer blækspruttelignende 
uhyrer Jorden. Med dødsstråler og giftgas 
nedkæmpes enhver modstand. Uhyrerne 
drikker blodet fra mennesker. Heldigvis 
har de ingen modstandskraft over for jordi¬ 
ske bakterier, så til slut dør de. 

Dette spændende handlingsforløb bear¬ 
bejdede den amerikanske skuespiller Orson 
Welles til et banebrydende hørespil i 1938. 
Også indenfor film var Welles banebryden- 


Fænomenet blev iagttaget fra 15 forskellige 
steder i Finland. Fænomenet blev først set 
som et klart lysende objekt, der fløj opad. 
Senere blev der set et lysglimt, der frem¬ 
bragte røde, grønne, gule og violette farver 
rundt om objektet. Himlen var meget klar, 
hvorfor fænomenet kunne ses over hele 
Finland. 

6. december 1984, tidlig morgen. Obser¬ 
vationssted: Joensuu. En lysende, mange¬ 
farvet sky blev iagttaget på den østlige him¬ 
mel. Skyen forsvandt gradvis. 

Den geografiske placering nær mindst et 
af de sovjetiske raketopsendelsessteder giv¬ 
er finske UFO-forskere en glimrende chan¬ 
ce for nærmere at studere de lysfænome¬ 
ner, der kan opstå i forbindelse med en så¬ 
dan raketopsendelse. 

Vi er overbeviste om, at også andre UFO- 
organisationer ville kunne gøre god brug af 
de erfaringer, som den finske organisation 
efterhånden har samlet på dette spænden¬ 
de område. □ 


de. Hans film »Den store mand« har fået 
sin faste plads blandt de 10 bedste i verden. 
Trods sit store talent måtte Welles påtage 
sig andenrangs roller for selv at få råd til at 
instruere sine filmværker. 

Welles døde den 10. oktober 1985, 70 år 
gammel, men hans værker lever endnu. 

KMH 

Vær med til at 
udbrede kendskabet 
til UFO NYT 



Denne henvendelse er især rettet til 
skoleelever, der ønsker at gøre en 
aktiv indsats for UFO-NYT og UFO- 
sagen. 

SUFOI har fremstillet en lille plakat 
i A4-format (21 x 29,7 cm) til ophæng¬ 
ning på skoler, i ungdomsklubber, 
butikkernes kunde-opslagstavler 
samt sportsforeninger. 

— Mener du at kunne anvende en 
sådan plakat pådin skole eller andre 
steder, kan du gratis rekvirere det 
antal du ønsker hos: 

Frank Lerbæk 
Sanddalsvænget 17 
5700 Svendborg 
Tlf. 09-21 3946. 

UFOer I FORTIDEN 

Tegn på himlen 

Af Sven Rosen 


Ukendte himmelfænomener er blevet set til alle tider. Hvad var 
det f.eks. folk så på himlen for 500 år siden? Var det samme 
slags fænomener som indrapporteres til ufo-foreninger i dag? 
Den svenske cand.phil. Sven Rosen giver i denne artikel et in¬ 
teressant bidrag til ufo-fænomenets historie. 


Igennem tiderne er der i Sverige skrevet ad¬ 
skillige bøger om observationer af usæd¬ 
vanlige fænomener. En af disse bar titlen 
Om the och widunder som foregingo thet 
lithurgiske ovåsendet, og var skrevet af Jo¬ 
en Petri Klint, der var præst i Ostra Stenby 
i Ostergotland 1568-1608. Bogen, der er på 
næsten 400 sider, indeholder utallige fler- 
farvede illustrationer. 

De emner, der interesserede Klint, var de 
samme, som vi i dag kalder forteanske. Bo¬ 
gen spænder over et bredt spektrum af 
astronomiske og meteorologiske mærkvær¬ 
digheder: regn af blod, snegle, kålroer, 
kors og alskens andre genstande; visioner, 
spøgerier, monstre, »synkroniteter« m.m. 
Dog er alt dette optegnet mere eller mindre 
tilfældigt — sandsynligvis i den rækkeføl¬ 
ge, forfatteren har fået kendskab til hæn¬ 
delserne — tillige med, at de er forsynede 
med teologiske kommentarer og fortolk¬ 
ninger. 

Med udgangspunkt i Klints bog bringes 
der i det følgende nogle få af de tilfælde, 
der kan have relation til ufo-fænomenet. 

1) »Anno Domini 1569. Den 28. november 
om aftenen, for et stærkt lys over himlen, 
det var lige som om en stjerne faldt ned. 
Lyset var så kraftigt, at man let kunne have 
sat tråden i en nål og lyste med et så intenst 
og varmt lys, at de, der befandt sig uden¬ 
dørs, brændte ansigterne. Hestene svedte, 
så de skummede, og lyset kunne ses over 
hele Sverige, både i Norrbotten og på 
Å land. « (side 62) 

Var det et meteor, der blev set over hele 
Sverige? 

Fra flere kilder fremgår det nemlig, at 
meteorer var en meget almindelig foreteelse 
dengang. Klint omtaler nogle af disse mete¬ 
orer således: »...fra anno 1560 til anno 



Sven Rosén, cand. phil. i bl.a. historie og etno¬ 
logi (kulturvidenskab) og bor i Eslov, Sverige. 
Sven Rosén tror selv, at der ligger ukendte na¬ 
turfænomener bag ufo-fænomenet. 

1570 hørtes en buldren som fra tusinder 
krigshære, der kom ridende i deres lar¬ 
mende rustninger tillige med, at natten gen¬ 
lød af heste gny. Der hørtes også udi him¬ 
len kværnen som fra store møllestene, der 
dog pludselig standsede. Ligeledes faldt der 
gi ød ende gryder ned fra himlen, gryder, der 
var så gi ød ende, at man skulle tro, de lige 
var taget af ilden. Store grave var opkaste¬ 
de, og store jordvolde lagt omkring dem.« 
(side 95) 

At alt dette virkelig fandt sted, kan man 
læse hos Petrus Pauli Gothus, der beretter 
om, at folk flygtede i vild panik, da de troe¬ 
de, at dommedag var kommet så tæt på hel¬ 


ligtrekongersdag (1570?). Glødende gryder 
faldt ned fra himlen. Nogle af dem blev 
knust mod fjeldsiderne andre slog hul i isen 
på de frosne søer eller lavede dybe kratere i 
markernes frosne jord. Omkring disse kra¬ 
tere opstod der høje jordvolde. (1) 

2) En hændelse, der minder meget om 
den første, men dog næppe kan have været 
et meteor, fandt sted i februar 1581. 

»Anno Domini 1581. Kyndelmissenat 
åbnede himlen sig tre gange. Den første 
gang kom der blå røg og flammer ud af åb¬ 
ningen. Anden gang sås kun solen. Tredie 
gang sås solen igen, og denne gang udsend¬ 
tes kun et varmt skin, et skin, der var så 
varmt, at det sved klæderne på dem, der 
befandt sig udendørs, og hestenes manker, 
man var nødt til at tage klæderne over hov¬ 
edet for at beskytte sig, og hestene skum¬ 
mede.« (side 119) 

Denne begivenhed fandt højst sandsynlig 
sted på Klints hjemegn, Ostra Stenby. At 
himlen åbnede sig betyder på Klints teologi- 
sprog, at der sås et kraftigt lys. (Klint bru¬ 
ger ofte den samme frase, når han f.eks. 
omtaler nordlys.) Dette lys, der to gange 
kaldes for en sol, så altså ud, som om det 
kom fra en åbning i den sorte himmel¬ 
bue. Solen viste sig altså tre gange, og den 
sidste gang var den så varm, at menneskene 
måtte beskytte deres ansigter ved at dække 
dem med det tøj, de bar. På Klints tegning 
ses solen med en stjerneklar nattehimmel 
som baggrund. Der udgår en blå røg fra so¬ 
lens venstre side og flammer fra dens højre 
side, begge er tegnede med en retning skråt 
nedad. 

Jeg mener, at dette her tilfælde er meget 
interessant, da det indeholder de samme 
mønstre som mange senere ufo-tilfælde. 
Der rapporteredes i UFO-Sverige Aktuellt 
nr. 2, 1982 om et næsten identisk tilfælde, 
der fandt sted ved Norra Kviil den 17. april 
1982 — altså 400 år senere. Observatøren, 
Anna Karlson, vågnede ved, at der kom et 
kraftigt lys ind gennem vinduet. 

Da hun trak gardinerne fra, slog en meg¬ 
et kraftig varme mod hende, » såvel vindu¬ 
et, gardinerne som væggen var forholdsvis 
varme — det var lige ved, at man kunne 
brænde sig på vinduesglasset.« Mod øst sås 
et ægformet ufo, der var på størrelse med 
fuldmånen, men med spidse ender. Det be¬ 
vægede sig frem og tilbage. »Fra genstan¬ 
dens højre side stak noget, der lignede en 
flerfarvet svejseflamme, skråt nedad.« 
Ufoet forsvandt kort efter, men kom dog 
kort efter tilbage, det viste sig altså to gange 
på himlen. Det må nok tilføjes, at denne 
observation fandt sted nøjagtigt på det 
sted, hvor Sveriges ældste egetræ, Kvilleg- 
en, vokser, samt at observatøren flere dage 
efter observationen havde stærke smerter 
efter den intense varmestråling. 

3) »Anno Domini 1583. Den 9. marts sås 
på den klare himmel to timer før solop¬ 
gang tre regnbuer, der nåede ned til jorden, 
og derimellem sås en mørk sol med en sort 
sky, hvorunder en rød sky dryppede ned på 
jorden. Og så forsvandt det, og solen var 

klar, som hun bør være, og stod klart op og 
gav et varmt skin fra sig.« (side 112b) 

På dette billede ses en mørk sol omkran¬ 
set af tre regnbuer. Under solen er der en 
sort sky, fra hvilken der drypper rødt 
(regn?) ned. Sandsynligvis drejer dette sig 
om et meteorologisk fænomen. (Der er må¬ 
ske nogen, der kan forklare det?) 

4) Der blev også set Underlige Flyvende 
Udyr (UFOer) på den svenske 1500- 
talhimmel. Man troede, de repræsenterede 
mørkets magter, så Klint opkaldte dem ef¬ 
ter prominente jesuitter, som han anså for 
at være beslægtede med sådanne indivi- 
strede. I det samme kom der ligesom en 
kardinal Johannes de Malaspina), optrådte 
meget dramatisk på himlen over Soderko- 
ping i 1593: 

»Anno 1593, den 21. august... en tirsdag 
aften... vel omkring en time før solnedgang 
blussede pludselig et kraftigt lys op i syd, 
det lignede en stor stjerne, der lyste og gni- 
\ strede. I det samme kom der lige som en 

sort røgsky, der bredte sig over himlen, fra 
den. Lige efter indtog den en facon som et 
halvt tøndebånd, der var bred i den ene en¬ 
de og smal i den anden; så blev det vredet i 
lænker, og blev til en kugle med mange led, 
og fik et stort hoved som en drage, og blev 
derefter til en drage eller en grum slange, og 
forsvandt nordpå på en drivende måde som 
en sky. Men da han kom til nordvest mod 
solnedgangen, dalede han, og der var man¬ 
ge, der mente, han var faldet ned på jor¬ 
den, hvorfor de blev meget opskræmte, thi 
da mørket sænkede sig, mærkedes det 
grumt og forfærdeligt, for den standsede 
og spyede ild som en drage. Siden lettede 
den igen og fløj igen mod nordvest mod 
solnedgangen, det føltes ikke, som det var 
en halv time efter solnedgang.« (side 166, 
166b) 

Visse tegn var ifølge Klint meget betyd¬ 
ningsfulde. »Malaspina« fløj fra syd mod 
nord, hvilket var den retning, de fleste dra¬ 
ger mentes at flyve dengang. Mod nord lå 
Nåstrond, hvor fortidens flyvende drage 
Nidhoggr mentes at bo — om det har nogen 
betydning i dette tilfælde. 

Det er forbavsende, som også denne be¬ 
retning har moderne paralleller. En »dra¬ 
ge«, som kan synes meget nært beslægtet 
med »Malaspina«, dykkede, som omtalt af 
Sveno Magni (2), ned mod to finske skilø¬ 
bere. Dette tilfælde fandt sted i Imjårvi den 
7. januar 1970 (se UFO-NYT 1985/6): 

»De to skiløbere var på vej mod en lys¬ 
ning. Det var i skumringen , og der sås nog¬ 
le enkelte stjerner på den mørke himmel. Da 
de havde holdt hvil i omkring 5 minutter, 
hørte de en summende lyd. De så op, og fik 
da øje på et meget kraftigt lysskær, der for 
over himlen. Det så ud som en lysende sky, 
der kom fra nord, hvorefter den drejede af 
og i en buet kurs nærmede sig dem fra syd, 
samtidig med den dalede. Da skyen stand¬ 
sede, kunne de se, den roterede. De bemær¬ 
kede, at den nærmest lignede en rødgrå tå¬ 
ge, der pulserede med et underligt lys, sam- 



Solen på nattehimlen i 1581. Spiralringen rundt 
om solen (vel stiliserede skyer) har sandsyn¬ 
ligvis ingen forbindelse til observationen. (Lig¬ 
nende ting ses ofte på andre tegninger af him¬ 
melfænomener.) Solens udseende tilhører den 
tids konventionelle måde at gengive himmel¬ 
legemer i almanakker. Klint tydede billedets 
symbolik som følgen »Forhandlinger om litur¬ 
giam; tørke, storm; kvinder med bøm i nød.« Ef¬ 
ter det samme blev set igen i april 1982, skete 
der følgende: Den liturgiske strid indenfor den 
svenske kirke brød ud igen; skovdøden skyld¬ 
tes ifølge forskere stormskader som følge af 
tørke; i pressen debateres de lave fødselstal og 
reagensglasbørns rettigheder. Dette nævnes 
som et alternativ til de gængse forklaringer på 
ufoer. 



En mørk sol på himlen to timer før solnedgang 
den 9. marts 1583. 


tid i g med, at der kom røgtotter fra dens 
overside.« 

(Fremhævelserne er foretaget af forfatte¬ 
ren.) 

Et »rundt metalglinsende fartøj« — 
Klint ville have kaldt det for »dragens hov¬ 
ed« — kom ud af skyen, og begge skiløbere 
ramtes af bl.a. gnister. (Hændelsen munde¬ 
de ud i en nærkontakt med en dværg i 
rumdragt, men det vil jeg springe over her.) 

Klin( knyttede sin drage til sagnet om 
»sydlandets udyr« (Esajas 30), hvilket er 
forældet teologi. 



Tekstside, der handler om dragen Malaspina 
1593. (I margen står »Johannes malade/!/ spina 
hed leri dragen.«) 



Dragen Malaspinas forvandling i 1593. Øverst: 
Stjernen med sky- eller røghale. I midten: Hvor¬ 
dan den i en bue daler ned og udspyr ild. Ned- 
erste billede: To andre drager, som på akkurat 
samme tidspunkt blev set bevæge sig hen over 
himlen over Stockholm og Uppsala. 

(At nogle nogle af linierne er lidt mere utydelige 
end andre, skyldes, at billederne i den originale 
håndskrevne bog er lavet med flere forskellige 
farver.) 

Men måske var det »Ezekiels rumskib«, 
der lige lagde vejen forbi på den ordinære 
postrute mellem Gamma Draconis og Ser- 
pens 22?: »Og jeg fik da at se en stormvind 
komme fra nord, en stor sky med flammen¬ 
de ild og et lys omgav den; og midt deri, 
midt i ilden, sås noget (dragens hoved?) 
som var som glinsende malm.« (Ezekiel 
1:4) 

I år 1570 så man en stor rød drage komme flyv¬ 
ende fra syd mod nord. Den fik navnet Herbe- 
stus (opkaldt efter dronning Katarinas jesuiti¬ 
ske skriftefader). Den senere tegnede skydrage 
i den øverste margen er sandsynligvis Malaspi- 
na (1593Xomtalt i margen til venstre), eller mu¬ 
ligvis dragen Possevinus (opkaldt efter kardi¬ 
nal Antonius Possevinus, også nævnt i tek¬ 
sten), denne drage sås den 8. oktober 1573, da 
den kom farende ud af en sort sky, der havde 
facon som en sort mand. 

Hagldragen Magnus, 1595. At dragen dryssede 
is over kirken symboliserede sandsynligvis den 
liderlige munk »Broder Måns«, som hertug Karl 
i 1596 udviste af Sverige sammen med en flok 
gravide nonner, som alle fødte kort efter, de 
havde krydset grænsen til Danmark. 


5) »Anno Domini 1595. Den 22. decem¬ 
ber sænkede der si g et mørke over Sod er ko- 
ping, og der faldt hagl i op mod en halv ti¬ 
me. Og i det mørke haglvejr sås lige over 
byens kirke et klart lysskin, som fra en lyg¬ 
te, og der gik en rundt og spyede ild ud af 
munden, en tid efter, da haglvejret var 
ovre, forsvandt den også, men ude i bugten 


b~° -X^^LTjlz \3 jZ-Z 


i 




misses- * 






é 


._ r^fytps 

tt <* 2 pZ'a,' * 
t ut uf f~f* *fi u> 


fc*" t*4*uo £p 


, Qr 


*/L+ 





På denne side omtaler Klint meteortilfældene 
1560-70. I margen: Gryde og grav (dvs. jern- 
meteor og nedslagskrater). 



< •*> 


Den brummende drage Samuel Lasjy, 1598. En 
ildkugle med en lysende hale og et kraftigt lys¬ 
skær bag halen. 


blæste det fra nordvest og det regnede .« (si¬ 
de 169) 

Af og til består dragerne kun af et hoved; 
kroppen er blot en ild- eller røghale. Fol¬ 
ketroens flyvende drager menes at ligne en 
bismer, der er klumpet fortil og udspyr ild. 
På Klints tegning ser man et mørkt drage¬ 
hoved, som spyr ild ud af sin åbne mund. 
Hovedet befinder sig inde midt i en mørk 
sky, hvorfra der falder hagl. 

Et kraftigt »lys« i en sky er et almindeligt 
fænomen indenfor ufo-genren. I det føl¬ 
gende citeres nogle linier fra et ufo¬ 
tidsskrift. Disse linier handler om et kraf¬ 
tigt »lys« på himlen over Bjorkvik Anno 
Domini 1980, den 27. december: 

»Det lignede en meget kraftig, stillestå¬ 
ende projektør... Den kraftige lyskilde var 
tydeligt afgrænset i en mørkere del. Lyset, 
som var hvidt, oplyste den aflange del af 


skyen, der befandt sig nærmest *projektø- 
ren*. Efter ca. to minutter dæmpedes det 
stærke lys gradvis, for derefter helt at 
slukkes. Den aflange del af skyen opløstes 
og forsvandt ud i det tomme intet.« (3) 

6) »Anno 1598. Den 18. oktober om nat¬ 
ten, S. Marci aften, så det ud som om en 
stor drage, som en stor stjerne, kom fra 
nord og fløj mod syd, kraftigt brummende 
og omgivet af ild og lys, og efter den fulgte 
et kraftigt lysskær,« (side 181b) 

Den 18. burde have været Lukas — her 
har Klint tydeligvis forvekslet evangelister¬ 
ne. På tegningen ses en stor kugle med en 
lyshale. Det kan have været et meteor. Dra¬ 
gen blev opkaldt efter Samuel Lasky, »en 
ondskabsfuld og forfærdelig« jesuit, dertil 
vanskabt og enøjet, og hvis politiske ræve¬ 
spil i Sverige endda blev varslet af en cyklo- 
pisk gris, født i Stockholm 1599. I øvrigt 
blev dragen et symbol på kong Sigismunds 
flugt fra Kalmar. Lyskuglen brummede, 
hvilket var et tegn på kongens vrede — 
brummelyde er dog ikke usædvanlige i ufo¬ 
sammenhæng. (Bemærk, at ifølge Sveno 
Magni summede »Imjårvidragen« fra 
1970.) 

7) »Anno 1599. Den 30. august henimod 
daggry kom en stjerne flyvende med et 
langt brændende knippe efter sig, gnistrede 
kraftigt og opførte sig som et skib i storm¬ 
vejr og bevægede sig af og til som et skot 
var gået løs, og fløj langsomt og dalede og 
fløj nordpå. Fru Mårta til Å Ilond havde set 
den. Den stjerne opførte sig underligt.« (si¬ 
de 186) 

Godset Ållnono ligger nord for Ostra 
Stenby. På Klints tegning ses en stjerne 
med en lang bølgende hale. Der kommer 
gnister ud af bagenden. Det var ikke en ko¬ 
met — nok snarere et meteor. 

Klints bog indeholder en omtale af mange 
flere himmelfænomener end det her har 
været muligt at komme ind på. Først og 
fremmest drejer det sig om kometer og lig¬ 
nende fænomener, men også om noget helt 
andet, f.eks. flyvende sværd og lyskors, ild¬ 
regn, lyde og mærkelige lysskær m.m. 

Beretningerne er ofte så mangelfulde, at 
de nærmest må betragtes som værdiløse. 
Derimod er det naturligvis rimeligt, om man 
forsøger at finde tydelige ligheder mellem 
de beretninger, der er af ældre dato, og de 
nye, da det øger beretningernes troværdig¬ 
hed, i særdeleshed når det, som oftest, drej¬ 
er sig om ukendte tekster. Klints beretning 
fra 1581 (tilfælde 2) øger f.eks. troværdig¬ 
heden af de vidneudsagn Anna Karlson 
kom med i 1982. 

Forsker og professor ved Stockholms 
Højskole, Petrus Pauli Gothus (1550-1593) 
var inde på det samme, da han for 400 år si¬ 
den indsamlede oplysninger om de »gyldne 
kugler« og »runde skjolde« meget lig dem, 
»som Knechter j Krijgh plågha bruka«, og 
som sås på himlen i antikken. Thi, som han 
skriver, »disse tegn som endnu ses, er også 
set i fordums tid, og de plager, der endnu 
følger efter de tegn, de har altid fulgt efter 
de samme tegn.« (4) 

Indgangsvinklen til nogle af de ældre 
ufo-observationer må nok betragtes som 
utidssvarende. I 1600-tallet udspillede der 
sig f.eks. flere luftslag på himlen over bl.a. 
den daværende svenske by Stralsund; et af 
disse beskriver professor Johannes Schef- 
ferus på følgende måde: 

»Den 8. april år 1665 kl. 2 om eftermid¬ 
dagen begav 6 fiskere fra Stralsund i Pom¬ 
mern sig ud at fiske. De så en stor flok fug¬ 
le komme nordfra. Denne flok ændrede fa¬ 
con til en ring og derefter samledes den til 
en klump, der derefter ændrede sig, så den 
lignede et orlogsskib, der kom nordfra 
sammen med mange andre. Da disse havde 
sejlet lidt frem og tilbage, dukkede en an¬ 
den stor orlogsflåde op fra vest med kurs 
mod den anden flåde, så det endte med en 
træfning, hvorfra der kom megen ild og 
røg. Noget efter kunne de kun se de to stør¬ 
ste skibe, det ene i nord det andet i vest.« 
På samme måde beskrives hvordan yderli¬ 
gere to flåder dukker op på himlen, og der 
udkæmpes en heftig kamp »så intet kunne 
ses for røgen .« Derefter »så det ud som om 
det store skib fra vest trak sig tilbage med 
knækkede master og ødelagte sejl, og 
øverst på dækket stod en mørkklædt mand 
med sin hat under højre arm og venstre 
hånd i siden.« Til sidst kom der fra himlen 
»noget der lignede en tallerken, men på 
størrelse med en hatteskygge og med en far¬ 
ve som månen og fløj hen over omtalte bys 
største kirke.« (5) 

Her har vi en underlig blanding af gam¬ 
melt og nyt. Der blev ofte i 15- og 1600- 
tallet rapporteret om gevaldige luftslag — 
hvorimod »den flyvende tallerken« tilhører 
vor tids myteverden. 

Hundredvis af sider 
med spændende 
UFO-stof 

Hvis du kun har haft abonnement på UFO¬ 
NYT i få år, kan nedenstående tilbud på 
ældre årgange sikkert interessere dig ... 

UFO-NYT årgang 1981 

Læs om internationalt UFO-møde i København • Hvordan en drage^ 
med lys tog fusen på SUFOI • En dansk nærobservation • 
Dramatiske hændelser med nedstyrtede UFOer • Et undervands- 
UFO • Samt mange danske UFO-rapporter og foto-sager. 

Alt dette og meget mere kan du læse om i UFO-NYT 1981 på i alt 
288 sider, gennemillustreret med fotos og q>- 

tegninger.PRIS KUN KR. OO," 

UFO-NYT årgang 1982 

Læs om en amerikansk UFOnaut-observation • En UFO-bølge over 
Fyn • Hvordan en skotte blev fysisk overfaldet af et UFO • Lys¬ 
fænomen over Stockholm • Statistiske analyser af UFO-rapporter • 
Masser af rumfartsstof • Samt mange danske UFO-rapporter 
og fotosager. 

Alt dette og meget mere kan du læse om i UFO-NYT 1982 

på i alt 288 sider, gennemillustreret med q*- 

fotos og tegninger.PRIS KUN KR. 5/Oj" 

UFO-NYT årgang 1983 

Læs om masse-observationer i Hessdalen, Norge • En dag, hvor 
der var to måner over Argentina • UFOnaut-rapporter fra New 
Zealand • Hvordan en engelsk UFO-gruppe blev truet af »mænd 
i sort« • Spøgelsesraketter over Norden • Samt billedkavalkader 
og mange danske UFO-rapporter. 

Alt dette og meget mere kan du læse om i UFO-NYT 1983 
på i alt 288 sider, gennemillustreret ^ 

med fotos og tegninger.PRIS KUN KR. I UOj" 

UFO-NYT årgang 1984 

Læs om grønlandske plejersker, der så 3 UFOnauter • En nær¬ 
observation af 3. grad fra Fyn • Strålingsskader fra UFOer • Hvor¬ 
dan et UFO muligvis standsede en bil ved Hobro • Mystisk foto af 
UFO-lignende genstand over jydsk kirkegård • Astronauternes 
»UFOcc-observationer revideret • Samt boganmeldelser, 
rumfartsartikler og UFO-observationer. 

Alt dette og meget mere kan du læse om i UFO-NYT 1984 
på i alt 288 sider, gennemillustreret ^ 

med fotos og tegninger.PRIS KUN KR. 1 £ Jj" 

UFO-NYT årgang 1985 

Læs om et fly, der mødte en flyvende trekant • Biler, der bliver 
stoppet af UFOer • Foto af lysende objekt over København • 
Tennisbanen, der blev suget op af et UFO • Nødlandede UFO¬ 
nauter • UFO-observationer fra Østlandene • Mange UFO-observa¬ 
tioner, fotosager og rumfartsartikler. 

Alt dette og meget mere kan du læse om i UFO-NYT 1985 på 
i alt 272 sider, gennemillustreret ^ 

med fotos og tegninger.PRIS KUN KR. I %5Uj" 

Bestilling sker lettest ved at indbetale beløbet plus kr. 10,- (ekspedition/porto) 
til giro 9 11 77 25, SUFOI, Postboks 6, 2820 Gentofte. 

Husk at skrive på modtagerdelen, hvilke årgange der bestilles. 

UFO-KLASSIKER 

Pascagoula, 

1973 

A f Kim Møller Hansen 


Calvin Parker, 19 år, og Charles Hickson, 45 år, begge skibs¬ 
værftsarbejdere, sad på en mole og fiskede ved Pascagoula- 
flodens munding i Mississippi. Det var sent på dagen den 11. 
oktober 1973. Begge mænd hørte pludselig en summende lyd. 
De vendte sig om og så et stort, lysende og ovalt objekt, der 
lagde an til landing. Da objektet stod stille på jorden, kom tre 
væsner ud og ligesom svævede hen mod de to mænd. Hickson 
og Parker stirrede skrækslagne på væsnerne og overvejede at 
springe i floden — men blev siddende lammet af skræk. Parker 
besvimede af bare angst, og begge mænd blev båret ind i ob¬ 
jektet af væsnerne. 


Ombord i fartøjet blev Hickson lagt på en 
briks og undersøgt af et »øje-lignende« in¬ 
strument. Medens undersøgelsen stod på, 
forlod væsnerne rummet, men Hickson lå 


som lammet, så flugt var umulig. Kort efter 
blev mændene ført ud af fartøjet og efter¬ 
ladt på flodbredden, hvor Hickson så far¬ 
tøjet forsvinde på nattehimlen. 


I den følgende time overvejede mænde¬ 
ne, hvad de skulle gøre. Skulle de gå til po¬ 
litiet og løbe risikoen for latterliggørelse? 
For at få styr på nerverne tog de et par gode 
mundfulde af whiskyen i Hicksons bil. De 
overvandt frygten og begav sig til redakti¬ 
onskontoret på »Mississippi Daily Press«. 
Her var der imidlertid lukket, og så gik tu¬ 
ren videre til sheriff-kontoret. 

De to mænd fortalte deres fantastiske hi¬ 
storie til betjentene Fred Diamond og Glen 
Ryder, og blev derefter efterladt i et værelse 
med en båndoptager kørende, hvilket de ik¬ 
ke var klar over. De tilbragte ventetiden 
med at diskutere, om man ville tro dem el¬ 
ler gøre dem til grin og snakkede desuden 
om selve oplevelsen. Den meget tydelige 
angst, som begge mændene viste, gjorde 
indtryk på betjentene. 

Under interviewet på sheriff-kontoret 
understregede Hickson, at de overhovedet 
ikke ønskede sagen nævnt i medierne. — 
Næste dag var begge mænd verdensberøm¬ 
te! To kendte ufologer skulle interviewe 
dem, en sagfører ville hjælpe dem, og of¬ 
fentligheden ventede på deres beretning... 











- >• ~ '*•-*>»«.-WS. J-fv^ 


Vidnetegning af objektet. 


Eksperterne ankommer... 

Kl. 9 om morgenen den 12. oktober mod¬ 
tog APRO en telefonopringning fra Louis 
Daugherty, radioamatør og medlem af 
APRO’s ledelse. Han gengav kort indhol¬ 
det af en radioudsendelse der omtalte, at de 
to mænd var blevet bortført af mærkelige 
væsener ved Pascagoula, Mississippi, nat¬ 
ten før. 

Efter at have fået hovedtrækkene i histo¬ 
rien fortalt, kontaktede APRO sheriff- 
kontoret i Pascagoula, og efter at have for¬ 
sikret assistenten, som tog telefonen, at 
APRO ville foretage en videnskabelig un¬ 
dersøgelse af tilfældet, samtykkede han i at 
råde de to vidner til at samarbejde. 

Det var først meningen at to af APRO’s 
konsulenter skulle anmodes om at tage til 
Pascagoula — en ingeniør eller fysiker og 
en psykolog og at den sidstnævnte skulle 
anvende hypnose, så oplysninger, der var 
glemt eller fortrængt på grund af chock, 
evt. kunne opnås. To psykiatere og en psy¬ 
kolog blev spurgt, men alle var optaget på 
det pågældende tidspunkt. Derefter kon- 
taktedes Dr. James A. Harder, APRO’s 
konsulent på det ingeniørmæssige område, 
som også er en kvalificeret hypnotisør, og 
som i andre tilfælde ved nærobservationer 
af UFO’er havde anvendt denne teknik. 



Landingsstedet ved Shavpeter skibsværftet i Pascagoula. Pilen viser molen hvorpå Hick¬ 
son og Parker befandt sig. 


20 UFO-NYT 1/86 























Heldigvis kunne dr. Harder tage afsted 
samme dag, og var ved 14.30-tiden på vej 
mod Pascagoula. 

Senere på eftermiddagen modtog mr. 
Lorenzen, en af APRO’s chefer, en opring¬ 
ning fra Dr. J. Allen Hynek, daværende 
chef for Lindheimer Observatoriet og Af¬ 
delingen for astronomi ved Northwestern 
University. Dr. Hynek ønskede at vide, om 
Pascagoula-sagen havde noget på sig. Mr. 
Lorenzen fortalte, at han mente at tilfældet 
fortjente en omhyggelig undersøgelse og at 
dr. Harder var på vej. 

Lørdag morgen den 13. oktober intervie¬ 
wede dr. Harder de to hovedpersoner i sa¬ 
gen, Charles Hickson, 45 år, og Calvin Par¬ 
ker, 19 år. Dette interview bekræftede de 
hovedtræk som APRO havde fået fra sheriff 
Barney Mathis og assistent Glen Ryder, 
hvor sidstnævnte var den første, der havde 
talt med de to vidner efter deres oplevelse. 

Dr. Harder gav følgende rapport, baseret 
på sine notater: »Efter at være ankommet 
lørdag ved 10-tiden blev jeg bragt til konto¬ 
rerne på J. Wal ker Skibsbygger Kompagni. 
Lægen Julius Bosco, advokaten Joe Colin- 
go, ejeren af skibsværftet Jack Walker, 
sheriff Barney Mathis og detektiven Tho¬ 
mas Huntley var alle til stede. Mr. Colingo 
kom med nogle indledende bemærkninger 
om, at Hickson og Parker var ivrige efter at 
fortælle deres historie til videnskabsmæn- 
dene og embedsmændene, men var meget 
trætte af at snakke med journalisterne. En 
del journalister var mødt op på dette tids¬ 
punkt. 

Charles Hickson og Calvin Parker blev 
derefter hentet ind af en af de opsynshaven¬ 
de på værftet (hvor begge vidner arbejder) 
for at tale med mig. Jeg præsenterede mig 
som en repræsentant for APRO. Til indled¬ 
ning fortalte jeg, at de var blandt det meget 
begrænsede antal personer, der havde haft 
en sådan oplevelse. Jeg spurgte dem, hvor¬ 
dan » væsenerne « så ud og fik en beskrivel¬ 
se, der bl.a. indeholdt følgende: 1. ingen 
hals og ingen hjelm, 2. krabbelignende 
hænder med to fingre, begge lige store og 
på størrelse med en hånd. 

Jeg spurgte ikke om noget af det, der tid¬ 
ligere havde været bragt i aviserne og fore¬ 
slog, at vi lod de to mænd tage hjern for at 
hvile, og at vi genoptog samtalerne senere 
på dagen, når Dr. Hynek og De. Bridges, en 
psykiater, var til stede. Vi enedes om at 
starte igen ved 15.30-tiden. Før vi skiltes 
gav jeg gruppen et kort resumé af tidligere 
tilfælde (Hili, Villa Boas) og stillede yderli¬ 
gere et par spørgsmål. En yderligere kom¬ 
mentar var her: 3. en »spaltelignende 
mund«. 

Da Dr. Harder interviewede advokaten 
Joe Colingo, sagde denne: »Da jeg først 
mødte dem (Hickson og Parker), var de så 
rystede som jeg nogensinde har set to voks¬ 
ne mennesker. De var dødsens forskrække¬ 
de, faktisk i en nervøs chocktilstand. Det 
var tydeligt, at begge var bange og ikke var 
interesserede i offentlig omtale. Af dem 
begge og af skibsværftets ejer blev jeg an¬ 


modet om, at bringe dem til de relevante 
myndigheder, og om at afdæmpe journali¬ 
sterne. « 

Hypnose 

Under interviewet lørdag morgen den 13. 
fortalte Dr. Julius Bosco de to mænd, 
hvorledes hypnose kunne hjælpe dem til at 
få klarhed på tankerne, få dem til at huske 
bedre, og hvordan det måske også kunne 
hjælpe dem til at få bugt med den nervøsitet 
de følte. Dr. Harder tilføjede, at hypnosen 
muligvis kunne lette den hovedpine, som 
Hickson led af. Både Hickson og Parker 
var bange for at blive hypnotiseret, men ef¬ 
ter at Dr. Bosco og en værftsarbejder som 
frivillige »ofre« om eftermiddagen havde 
demonstreret metoden, overtaltes Hickson 
til et forsøg. Harder hypnotiserede ham, 
men der opnåedes kun få yderligere oplys¬ 
ninger. Hickson blev dog på denne måde 
befriet for sin hovedpine. 

Søndag morgen d. 14. oktober intervie¬ 
wede og hypnotiserede Harder igen de to 
mænd. 

Presseudtalelser 

Efter to dages krydsforhør udtalte Harder 
og Hynek sig til pressen. Omtalen blev stor, 
men unøjagtig, og gav hændelsen større 
troværdighed, end den fortjente. 

Da journalister lørdag den 13. oktober 
interviewede Hynek, sagde denne: »Dette 



Under et »Dick Cavett Show« lavede Tony 
Accuso denne tegning af Pascagoula-væs- 
net efter Hicksons anvisninger. 


drejer sig ikke om uligevægtige personer, 
de er ikke tossede«. De følgende citater, der 
mange steder blev tillagt Hynek, skyldes i 
virkeligheden Harder: »Der var ganske be¬ 
stemt noget her, der ikke var jordisk... 
Hvor de kom fra og hvorfor de var her, kan 
man kun gisne om, men det faktum, at de 
er her (på denne planet) er sikkert over en¬ 
hver tvivl.« 

Harder sagde ligeledes, at Hickson og 
Parker havde været ude for en oplevelse, 
som de havde været totalt uforberedt på. 
Han sammenlignede deres oplevelse med 
den, en australsk urindbygger, der pludse- 

lig står over for en jumbo-jet, har. Han 
sagde også at deres oplevelse »virkelig var 
ægte. Det var ikke nogen hallucination!« 
Det ville være så godt som umuligt for de to 
mænd at simulere deres følelser af rædsel, 
mens de var under hypnose. En journalist 
spurgte, om der var noget, der tydede på, at 
de mærkelige væsener fra en anden planet, 
hvis det var tilfældet, var fjendtlige? Hertil 
svarede Harder, at hvis en videnskabsmand 
tager en laboratoriemus op, vil det gøre 
musen rædselsslagen, hvad enten han har 
onde hensigter eller ej. Han afsluttede in¬ 
terviewet med at sige at »de må være i be¬ 
siddelse af en teknik langt forud for vor, 
der kan fremstille et fartøj, der kan flyve 
fantastisk hurtigt uden at brænde op... lad 
os håbe, at deres avancerede teknik ikke 
har været så destruktiv som vor egen.« 

Flyvevåbnets hemmelige rapport 

Allerede dagen efter deres oplevelse, dvs. 
den 12. oktober 1973 blev Hickson og Par¬ 
ker bragt til Keesler Air Force Base i nærhe¬ 
den af Biloxi. Her blev de først undersøgt 
for bestråling uden at man påviste tegn her¬ 
på, og derefter blev de grundigt interviewet 
af militærpersonel. 

En afskrift af interviewet blev aldrig of¬ 
fentliggjort, selv om man fra flyvevåbnets 
side havde lovet at sende en kopi til sherif¬ 
fen i Jackson County. Nu har den ameri¬ 
kanske ufo-forening MUFON modtaget en 
kopi af afskriften via Ran Stanford fra Au- 
stin, Texas. Han havde fået kopien af fade¬ 
ren til en af de officerer, der deltog i inter¬ 
viewet. 

I det følgende bringes det vigtigste fra af¬ 
skriften, der af redaktionelle grunde er for¬ 
kortet. 

Det følgende er en afskrift af en rap* 
port udført 12. oktober 1973 og med 
følgende civile deltagere: 

Hr. Charles Hickson, 2722, Apt. 1, Col¬ 
lege Villa Apt., Pascagoula, MS. 

Hr. Calvin Parker, Jr., samme adresse. 

Følgende personer fra det offentlige del¬ 
tog: 

Oberstløjtnant Derrington, Sikkerheds¬ 
politiet. 

Oberst Amdall, Formand, Sundheds¬ 
styrelsen. 

Oberst Rudolph, Hospitalsstyrelsen. 

Oberst Hanson, Veterinærkontrollen. 

Oberstløjtnant Gibson, Administrator. 

Major Winans, Mediciner. 

Kaptajn Hoban, Sikkerhedspolitiet. 

Sergent Russell, Sikkerhedspolitiet. 

T.E. Huntley, Detektiv ved politiet i 

Jackson County, Pascagoula. 

Joe Colingo, Advokat, Pascagoula. 

Hickson og Parker erklærede samstem¬ 
mende, at de begge var ansatte hos F.B. 
Walker & Sons i Pascagoula. 

To andre personer, der rapporterede, at 
de havde set et objekt på omtrent samme 
tid, var: 



Charles Hickson. 


Raymond Broadus, embedsmand i kri¬ 
minalforsorgen. 

Larry, Larry’s Standard Benzintank, 

Market & Hickway 90, Pascagoula. 

Oberstløjtnant Derrington: Jeg tror, at det 
er bedst. De med egne ord fortæller, hvad 
der er sket, så kan vi senere udspørge Dem 
om detaljer. 

Charles Hickson: / aftes — jeg arbejder på 
værftet, og da jeg kom hjem, besluttede vi 
os til at tage ud at fiske. Men da tidevandet 
ikke passede, brugte vi ikke båden, men 
mente, vi kunne tage hen til — jeg ved ikke, 
hvor godt De kender det område, hvor 
kornkranen står — flodens vestlige bred 
ved værftet. Da vi havde fisket en tid uden 
held, sagde jeg til Calvin, som jeg var sam¬ 
men med, at vi skulle gå lidt længere op 
mod værftet. Jeg har tidligere fisket der, og 
jeg synes, det er et godt sted. Vi havde ikke 
været der ret længe — vi sad bare der på 
bredden og fiskede — da vi pludselig hørte 
en lyd. Tja, det jeg først hørte, var en sum¬ 
men. Jeg ved egentlig ikke, hvorfor jeg 
vendte mig om. Jeg tror, det var for at se, 
hvad det var. Det var et blåt lys — et virke¬ 
ligt lys, et klart, blåt lys. Det kan være, det 
var violet eller noget i den retning. Det, jeg 
mener, er, at det var blåt, da jeg fik øje på 
det. Da jeg fik øje på lyset, var det som om 
det standsede. Jeg mener, det var omkring 
8 til 10 m fra os, og jeg gjorde mig ingen 
tanker om det. Jeg var skrækslagen. Jeg var 
bange, og jeg kunne se, at det var han (Cal¬ 
vin) også. Det så ikke ud til at have en dør. 
Det så ud som om den ene ende åbnede sig. 
Der kom tre tingester ud af den — og de 
rørte ikke jorden — svævede bare. De ved, 
langsomt ca. en halv meter over jorden. Jeg 
troede ikke, hvad jeg så. 


Derrington: De siger, at der kom tre tinge¬ 
ster ud af den. Hvordan så disse tre tinge¬ 
ster ud? 

Hickson: På den afstand jeg så dem, er det 
svært at sige. 

Derrington: Hvor stor var den svævende 
genstand? 

Hickson: Den var ikke rund. Den virkede 
oval og var omkring 2,5 m bred, den var 
lidt længere, end den var bred og altså mere 
end 2,5 m. Da de kom hen til os, — en på 
hver side — mærkede jeg ikke noget sær¬ 
ligt, da de rørte ved mig. Det forbløffede 
mig, at de bare sådan løftede mig. 
Derrington: De blev løftet? 

Hickson: Jeg var så bange, at jeg ikke så ef¬ 
ter, hvad de gjorde ved ham — jeg fulgtes 
med. De bar mig gennem — jeg ved ikke, 
hvad det var — og så var vi inde i denne tin¬ 
gest — det er hvad jeg ved — jeg mærkede 
stadig intet. Det så ud som om hele rummet 
glødede. Jeg så ingen lamper — det glødede 
bare. Der var ingen stole eller andet at se. 
Jeg så ingen instrumenter, selv om jeg så 
ting, jeg ikke ved, hvad var. Der var noget 
derinde. 

Derrington: På hvilken tid af dagen var 
det? 

Hickson: Det var nat. 

Derrington: Hvad var klokken? 

Hickson: Ja, jeg ved ikke, hvad klokken 
var, da jeg ikke har et ur. Det var længe ef¬ 
ter solnedgang. 

Derrington: Længe efter solnedgang? 
Hickson: Ja, jeg ved ikke — det kunne 
sammenlignes med et øje — men det var så 
stort som en kugle, men det fløj rundt om 
mig. 

Derrington: Den tingest eller person, der 
hentede Dem, har De nogen fornemmelse 
af, hvad det var? 

Hickson: Ja hr. Det lignede et menneskeligt 
væsen, men havde ingen hænder. Det hav¬ 
de gribekløer eller sådan noget. 

Derrington: Kan De fortælle, om det så 
mere mekanisk ud end menneskeligt? 
Hickson: Nej. Jeg ved ikke, om det så mere 
mekanisk ud end menneskeligt. De så for 
mig blege ud. Jeg husker især, at jeg så ef¬ 
ter det, jeg mente, var deres fødder, men 
der var ingen tæer eller noget, der lignede 
tæer. De var næsten runde. Det så ud som 
om det, de havde på, sad meget tæt. Men 
jeg så intet tøj. Jeg ved ikke, om det var 
fordi, jeg var rædselsslagen, men jeg så ik¬ 
ke hår eller andre træk hos dem. Der hørtes 
en slags lyd fra en af dem. Det er svært at 
sige, hvilken lyd, det var, men fra de to an¬ 
dre — hørte jeg ikke en lyd. Inde i fartøjet 
hørte jeg ingen lyd. 

Derrington: De nævnte tidligere, at der 
hørtes en lyd, da tingen nærmede sig. 
Hickson: En summende lyd. 

Calvin Parker: Jeg vendte mig, og der var 
den. 

Detektiv Huntley: De sagde, der var øjne, 
en mund og en næse. 

Hickson: Ja, men jeg ved ikke, om man 

Charles Hickson på det sted, hvor han den 11. oktober 1973 blev bortført og undersøgt af 
væsner med kløer. 


kan kalde det en næse. Det var noget der 
sad på kroppen, og en genstand stak frem 
mellem øjnene, og det så ud, som om der 
var en åbning underneden og noget på si¬ 
den, der kunne ligne ører, jeg ved det ikke. 
Parker: Da de tog fat i mig og førte mig mod 
skibet, mistede jeg bevidstheden, men det 
lignede et spøgelse. Det var lige som om, 
der kom noget gennem væggen der. 

Hickson: Jeg tror ikke, jeg mistede bevidst¬ 
heden, mens jeg var inde i det. Jeg tror det 
ikke. Jeg tror, jeg var ved fuld bevidsthed 
hele tiden. 

Derrington: Hvor længe var De ombord? 
Hickson: Jeg ved ikke, hvor længe vi var om¬ 
bord. Der var ikke nogen følelse af, at no¬ 
get bevægede sig. Jeg ved ikke, om vi bevæ¬ 
gede os. Jeg ved det ikke. Da det hele var 
overstået, kunne vi ikke tro på det, og vi 
vidste, at det ville være svært at overbevise 
folk om, at det, vi havde set, var virkelig¬ 
hed, og vi tøvede lidt, før vi tog hen til She¬ 
riff kon toret og fortalte om det. Jeg ville 
gerne have militæret indblandet. Jeg ønskede 
ingen publicity, og jeg ønskede ikke ny¬ 
hedsmedierne indblandet, men efter at have 
tænkt over det, blev jeg klar over, at det var 
det, jeg skulle gøre. 

Derrington: Hvor lang tid tror De, der gik 
fra begyndelsen, til De blev sluppet fri? 
Hickson: Oh, der må være gået — det er 
svært at sige. 

Derrington: Var det timer eller minutter? 
Hickson: Det må have været en time eller 
deromkring. Det må have varet så længe, 
men det virkede som en evighed. Så vidt jeg 
ved, var jeg ved bevidsthed, men jeg følte 
intet, mens jeg var ombord — jeg havde in¬ 
gen kræfter til at bevæge mig. 

Derrington: Hvordan blev De sluppet fri? 
Hickson: De bar mi g fra borde, og jeg blev 
lagt på jorden lige udenfor. Jeg havde in¬ 
gen smerter, og jeg følte mig normal. Så var 
fartøjet væk. 

Derrington: Kan De huske, om De så Par¬ 
ker på noget tidspunkt? 

Hickson: Jer erindrer ikke at have set ham, 
før jeg igen var udenfor. 

Derrington: De så ham ikke ombord? 
Hickson: Nej, det gjorde jeg ikke. Jeg er¬ 
indrer ikke at have set ham ombord. Som 
jeg har sagt, var jeg rædselsslagen og sanse¬ 
de intet. 

Derrington: Hvornår bemærkede De første 
gang Calvin? 

Hickson: Jeg mener, at jeg så ham igen, da 
de havde båret mig ud. Han var hysterisk 
og så ud som om han var paralyseret, men 
kom dog pludselig til sig selv igen. 
Derrington til Parker: Erindrer De noget 
om at blive båret ombord i fartøjet, før De 
mistede bevidstheden? 

Parker; Jeg erindrer, de tog fat i mig og lige 
som med en stor magnet trak i mig. Jeg rør¬ 
te ikke jorden — jeg nærmest svævede. Jeg 
husker intet. Jeg mistede bevidstheden. Jeg 
stod bare der, som om jeg var stivf rosset. 
Til sidst kunne jeg dog bevæge mig lidt. Det 


varsom en ond drøm. Jeg håbede, det blot 
var en ond drøm. Jeg fik ikke lukket et øje 
den nat. 

Derrington: Kan de huske, at De blev båret 
ud? 

Parker: Nej. Da jeg kom til mig selv var det 
»zzzp«, og fartøjet forsvandt. 

Derrington: Talte I sammen om, hvad der 
var sket? 

Parker: Jeg var ikke ved bevidsthed. Så jeg 
huskede intet. 

Hickson: Vi talte om, hvad jeg havde ople¬ 
vet. Vi talte lidt frem og tilbage for at finde 
ud af, hvad vi skulle gøre. Vi kørte hen til 
et cafeteria og talte og talte om det i næsten 
en time, før vi besluttede os til at køre hen 
til Sheriff kontoret. 

Derrington: Fik I på et eller andet tids¬ 
punkt noget at drikke, noget, som nogen 
kunne have kommet noget i? 

Hickson: Nej, for vi standsede ikke under¬ 
vejs. Jeg havde nogle frosne rejer i fryse¬ 
ren, dem brugte vi som mading. Vi standse¬ 
de ikke undervejs, men kørte lige ned til 
floden. 

Derrington: Hvordan er forholdet mellem 
Jer? 

Hickson: Han er blot en ven. Hans far og 
jeg var i sin tid derhjemme meget gode ven¬ 
ner, næsten som brødre, og han har kun 
været her nogle få uger og arbejdet samme 
sted, hvor jeg arbejder... 

Derrington: Hørte De andre lyde ud over 
den summende lyd. De før har omtalt? 
Hickson: Den eneste lyd jeg hørte, var fra 
en af tingesterne. Det var ikke en lyd, jeg 
kan forklare. 

Parker: Det var bare en »mmmm«. 
Derrington: Noget støv eller... 

Hickson: Nej. Jeg så intet støv eller andet. 


Parker: Jeg ved ikke, hvordan man skal 
forklare det. Der var musestille, og pludse¬ 
lig hørte jeg lige som et »zzzp«, jeg vendte 
mig om, og det blå lys kom, og jeg blev pa¬ 
ralyseret. De ved, ligesom hvis man opda¬ 
ger, man har trådt på en klapperslange. 



En tegning af et af de robotlignende væs¬ 
ner. Tegnet af Hickson’s arbejdsgiver. 


Tænk på, hvordan De ville føle det. Sådan 
følte jeg det. Jeg ville hellere have haft, det 
var en klapperslange. 

Derrington: Var der nogle aftryk på stedet 
efter det? 

Hickson: Nej. 

Parker: Noget andet. Fartøjet — det lande¬ 
de aldrig på jorden. Det forblev omkring en 
halv meter over den. 

Hickson: Det befandt sig over jorden. 
Parker: Tja, de rørte den faktisk ikke — 
jorden... 

Derrington: Var der udstødning eller lig¬ 
nende? 

Hickson: Jeg så det ikke. Hvis der var det, 
så jeg det ikke. Men som sagt, var jeg 
skrækslagen. 

Derrington: Har De kendskab til, om der 
blev gjort nogle forsøg på at kommunikere 
med Dem? 

Hickson: Kun med mindre det var — jeg 
tror ikke, det var et forsøg på at kommuni¬ 
kere med os. Jeg tror — jeg ved det ikke — 
at der kan have været kommunikation mel¬ 
lem de andre, men jeg hørte intet- 
Parker: De opførte sig ikke, som om de vil¬ 
le os noget ondt. 

Hickson: Så vidt jeg ved, gjorde de mig 
ikke noget. 

Parker: De gjorde intet fysisk ved mig, men 
mentalt er det ved at ødelægge mig. 
Derrington: Hvad med noget usædvanligt. 
Var der nogle mærkværdigheder ved objek- 
tet? 

Hickson: Det så for mig ud, som om de vid¬ 
ste, hvad de gjorde, men de var — jeg ved 
ikke, hvad de forsøgte at finde ud af, men 
de forsøgte at finde ud af noget om os, for¬ 
di — som De ved — de gjorde, det de gjor¬ 
de, men jeg ved ikke, hvad de gjorde. Men 
bortset fra det, så det ud til, de vidste, hvad 
de gjorde... 

Derrington: Tilbage til Deres beskrivelse af 
objektet. De sagde, det var omkring 2,5 
meter i diameter og omkring — 

Hickson: Det var blot et gæt. Jeg mener, 
jeg har fortalt, at det ikke giver nok plads 
indvendig til, de kunne have — så meget 
kunne der ikke have været derinde. 
Derrington: Var der noget, der lignede vin¬ 
ger eller andet, der stak frem fra fartøjet? 
Hickson: Nej. Jeg så intet. 

Parker: Jeg kan tegne en skitse af fartøjet 
— som De ved kun det ydre. A ngående det 
indvendige kan jeg ikke. 

Hickson: Det var ikke rundt, det var nær¬ 
mest aflangt, eller noget i den retning. Det 
var ikke rigtig rundt. 

Derrington: Hørte De på noget tidspunkt 
lyden fra en motor? 

Hickson: Det eneste, jeg hørte, var den 
summende lyd. 

Derrington: Summede det hele tiden eller 
kun, når det bevægede sig? 

Hickson: Nej, kun når det bevægede sig. 
Indvendig hørte jeg ingen lyde fra fartøjet, 
eller hvad det nu var. Jeg hørte ingen lyde 
fra det, mens jeg var ombord. 

Derrington: Hvor høje var disse tingester 
omtrentlig? 

Hickson: Tja, det er svært at fortælle noget 
om det hele. Det må — det var højt nok, 
for da vi gik ombord, stødte vi ikke på no¬ 
get. 


Derrington: Jeg mener tingesterne. 
Hickson: Jeg har på et tidspunkt sagt, at de 
var omkring 1,5 m høje. 

Parker: De ved selvfølgelig godt, at de ikke 
rørte jorden, hvilket gjorde dem højere end 
os. Som De ved, — indtil de kom over mod 
os. 

Hickson: Når man er så skræmt, er det 
svært at komme med en god beskrivelse af 
noget som helst. 

Derrington: De talte om, at de bevægede 
sig. Bevægede de sig ved hjælp af ben eller 

Parker: Svævede. 

Hickson: Fløj bare. 

Parker: Som om der ingen tyngdekraft var. 
Hickson: Jeg så ikke deres ben bevæge sig, 
men jeg så, hvad jeg gætter på, var deres 



Calvin Parker. 


arme, bevæge sig — jeg gætter på, det var 
arme, de bevægede, da de løftede rundt på 
mig. 

Parker: Og det lignede en krebs eller en 
krabbe. 

Derrington: Var der noget fastgjort til det, 
f eks. en rygsæk eller lignende? 

Hickson: Jeg så ikke noget sådant, kun tin¬ 
gesten, det var alt. 

Derrington: Kun tingestens legeme og den 
havde ingen tøj på eller måske noget, der 
blot sad meget tæt? 

Hickson: Ja. 

Derrington: Havde fartøjet vinduer? 
Hickson: Jeg lagde ikke mærke til noget, 
da jeg var ombord. Jeg ved det ikke... 
Derrington: Steg det lodret? 

Parker: Nej. Det forsvandt bare... »zzzp« 
og så var det væk. 

Hickson: Og jeg ved faktisk ikke, hvordan 
det kom hertil. 

Major Winans: Så det ud til at være plastik, 
eller transparent, eller så det ud til at være 
af et massivt materiale? 

Hickson: Det glødede, og jeg kan ikke sige, 
om det var massivt eller transparent. Jeg 
kan ikke give Dem nogle detaljer, for jeg 
ved det ikke. 


Winans: Glødede det fra den indvendige el¬ 
ler udvendige side? 

Hickson: Det glødede — det var blåligt ud¬ 
vendig, og indvendig var det ligesom — De 
ved, som lys. 

Winans: Lige som dette rum her med fluor¬ 
escerende lys? Samme farve? 

Hickson: Ja, men der var ingen pærer eller 
lysstof rør eller andet. 

Winans: Følte De, det var den samme tem¬ 
peratur, eller følte De, der var varmt. 
Hickson: Det havde jeg overhovedet ingen 
fornemmelse af. 

Amdall: Følte De det, som om De kunne 
have bevæget Dem? 

Hickson: Jeg kunne ikke bevæge mig. 
Derrington: Hvad skete der, mens De var 
ombord? 

Hickson: Tja, så — som jeg sagde før, hav¬ 
de de noget — jeg mener stadig, der var et 
øje — men jeg ved, det ikke var et øje — 
men, det cirklede rundt om mig — rundt 
om mig — og de kunne gøre med mig, hvad 
de ønskede — anbringe mig på ryggen eller 
siden. 

Derrington: Dette øje holdt øje med Dem 
— De var under konstant opsyn af dette 
øje, mens De var ombord? 

Hickson: Ja. Jeg så et øje. Jeg mener det 
dog ikke i den betydning. Tja, når noget ser 
på en på den måde, som det gjorde, ville De 
nok også mene, det var en slags øje. Det lig¬ 
nede ikke et kamera eller lignende. 
Huntley: Da De blev strakt ud — jeg me¬ 
ner, De fortalte. De blev strakt ud. Er 
det ikke korrekt? 

Hickson: På et tidspunkt, ja. 

Huntley: Sagde De — fortalte De os ikke, 
at de bevægede et lys hen over Dem — 
frem og tilbage over hele Deres krop? 
Hickson: Genstanden bevægede sig om bag 
mig, over mig og over alt omkring mig. 

Derrington: Da De kom til Dem selv, hvad 
var det første. De gjorde? Efter De havde 
forladt dette område? 

Hickson: Tja, vi tog over — vi bor i Gau¬ 
tier. Vi stoppede derovre ved — tæt ved 
Li’l General Curb Market og talte længe 
om det igen. 

Derrington: Hvad var klokken nu? 
Hickson: Åh, den må have været —!! Den 
var vel omkring 22 eller 23 eller der om¬ 
kring. 

Huntley: De trådte ind på Sheriffkontor et 
omkring, jeg tror, 23.18... 

Amdall: Har nogen af jer taget medicin el¬ 
ler nogen form for narkotika? 

Hickson: Nej. 

Parker: Nej, det har jeg ikke. 

Derrington: Hvad med alkohol? 

Parker: Jeg drikker ikke. 

Hickson: Tja, jeg tager en drink i ny og næ, 
og efter det, der skete i aftes — efter at jeg 
havde forladt Sheriff kontoret, tog jeg hjem 
og tog en drink i et forsøg på at slappe af, 
men det hjalp nu ikke noget. Ja, jeg tager 
en drink i ny og næ. 

Derrington: A len De havde ikke drukket 
noget, før dette fandt sted? 

Hickson: Nej. 

Winans: Hvordan har De fået det mærke, 
der er på spidsen af Deres lillefinger? 
Hickson: Det er en vable, De ved — fra 
varmt stål. Det har overhovedet ingen for¬ 
bindelse med det skete. 

Huntley: Calvin havde et par små hudaf¬ 
skrabninger på den højre arm. Da han 
nævnte noget om en klo, og jeg bemærke¬ 
de, at han sagde noget om, at han blev gre¬ 
bet i begge arme, bemærkede jeg, at der 
var en lille skramme på begge arme. 
Hickson: Tja, jeg kunne ikke finde nogle 
skrammer på mig selv. Der er ingen mærker 
og jeg — jeg kan ikke finde nogen på mig 
selv. 

Parker: Jeg mærkede intet til tingesten. 
Man kunne overhovedet intet mærke. Det 
er et under, at jeg overhovedet ikke kom til 
skade. 

Advokat Colingo: Jeg kan tilføje følgende. 
Ikke om denne beretning, men på samme tids¬ 
punkt, blev dette objekt set af andre, som 
også er kritiske — ja af embedsmænd. En 
af dem var Broadus. Han aflagde igen be¬ 
retning hos politiet i morges, og de tog ud 
til motorvejen og undersøgte området. 
Man kan se det fra motorvejen lige over 
broen. De så objektet i tre minutter. Og tids¬ 
punktet stemmer. 

Huntley: Og deres beskrivelse og alt. De be¬ 
skrev endog de blå lys og alt andet. 
Hanson: Var det et mørkeblåt lys, eller et 
lyseblåt? 

Hickson: Det var bare en gløden... Jeg ved 
det ikke. 

Oberst Rudolfph: Havde de haft mulighed 
for at høre båndet, før de rapporterede det¬ 
te? 

Huntley: Ja. 

Colingo: Åh, de har hørt det nu. Mener 
De, de vidste det? 

Huntley: Ja. Båndet — jeg optog båndet el¬ 
ler de gjorde, i aftes. Jeg af spillede det. 
Rudolph: Før de aflagde beretning? 
Colingo: Kom Broadus først og aflagde be¬ 
retning, og kom disse mænd så bagefter? 
Huntley: Jeg husker det ikke. Jeg er nødt til 
at spørge chefen om det. Men jeg ved, at de 
hørte det bånd vi optog i aftes, eller de op¬ 
tog det. 

Rudolph: Det var efter, at de havde aflagt 
beretning? 

Huntley: Helt korrekt. Og da sagde de: 
»Det er vel nok morsomt, for det er den 
samme ting, som vi så. Vi så et blåt lys.« 
Hr. Broadus er faktisk en kristen mand, og 
han sagde, at han havde været i kirke ovre i 
Gautier. 

Colingo: Hvis Broadus siger, han så den — 
så så han den. Det betyder, at han er en af 
den slags mennesker. Angående den anden 
mand, ved jeg ikke, hvem De taler om... 

Polygraph-test 

Den 31. oktober 1973 meddelte telegram- 



Dr. James Harder (tv.) og Dr. J. Allen Hynek interviewer her de to mænd, som hævdede, at 
de var blevet bortført af tre fremmede væsner under en fisketur. 



Sidste chance for 


Hvis du ikke allerede har fornyet dit abonnement på UFO¬ 
NYT 1986, er det nu sidste chance for at tegne et ekstra 
billigt abonnement for de kommende fem årgange. 

Du får hermed tilbuddet om at tegne abonnement på UFO-NYT 
frem til 1991 (årgangene 1986, 1987, 1988, 1989 og 1990) for 
kun kr. 685,-. Dette svarer til en gennemsnitspris pr. årgang 
på kr. 137,- altså abonnementsprisen for 1986. 

Ovennævnte pris gælder for et almindeligt abonnement uden 
kuvertservice. Prisen for et 5 års abonnement med kuvert¬ 
service er kr. 885,-. 

Ved at tegne et 5-års abonnement frem til 1991 opnår du: 

• Du sikres mod prisstigninger i de kommende år 
og sparer dermed penge. 

• Du slipper for besværet og udgifterne ved at 
forny abonnementet de kommende 5 år. 

• Hvis UFO-NYT skulle ophøre med at udkomme , 
garanterer SUFOI tilbagebetaling af beløbet. 


Beløbet kan indbetales på 

giro 9 11 77 25, SUFOI, Postboks 6, 2820 Gentofte. 

Skriv venligst »UFO-NYT 86-90« på modtagerdelen. Eller 
benyt det fremsendte girokort til abonnements-fornyelse. 

I Indianapolis løb en kvinde ind i en kirke under guds¬ 
tjenesten og råbte, at New York var gået under. Hun havde selv 
hørt det i radioen. Panikslagen flygtede menigheden til alle sider. 

Præsten faldt på knæ og bad om himlens beskyttelse... 

I New ark havde politiet 2.000 opringninger og ambulancer og 
politi var i stadig udrykning... 

Læger og sygeplejersker strømmede til deres hospitaler 
for at hjælpe... 

En mængde borgere meldte sig til myndighederne for at forsvare 
deres land mod de uovervindelige marsboere, der med deres 
dødsstråler hærgede landet... 

Alt dette skete i 1938, og panikken blev skabt af 
»»KLODERNES KAMP« — et radiohørespil instrueret af skue¬ 
spilleren Orson Welles på baggrund af science-fiction romanen 
»»War of the Worlds« skrevet af H. G. Wells i 1898. 

Dette historiske hørespil kan nu igen fås på kassettebånd. 

KUN kr. 40,00 

Båndet er på 60 minutter og engelsksproget. 

Den originale amerikanske radioversion af »Klodernes Kamp« 
bestilles ved at indbetale kr. 40,00 + kr. 10,00 (porto/ekspedition) 
til SUFOI, Postboks 6, 2820 Gentofte, giro 9 11 77 25. 

Girotalonen mærkes »Klodernes Kamp«. 


bureauet UP I, at Hickson havde gennemgå¬ 
et en såkaldt »løgnedetektor-test«, og at 
prøven bekræftede, at han talte sandt. Den¬ 
ne pressemeddelelse har overbevist mange 
mennesker om, at de to mænd virkelig blev 
bortført til et ufo. Men der er imidlertid fle¬ 
re svage punkter ved denne test. Prøven va¬ 
rede 2 Vi time og blev foretaget den 30. ok¬ 
tober hos Pendleton Detectives, Inc. i New 
Orleans, Louisiana, af en mand ved navn 
Scott Glasgow. 

Ufo-skeptikeren Philip Klass har under¬ 
søgt Glasgows kvalifikationer og erfaret, at 
han ikke havde gennemført sin uddannelse 
og ikke var kompetent til at gennemføre en 
polygraph-test. 

løvrigt kan en løgnedetektor ikke bevise, 
at en begivenhed har fundet sted. Den viser 
kun, om den person, der testes, tror den 
fandt sted. Hvis en person selv tror, at han 
er Albert Einstein, vil han kunne klare en 
løgnedetektor-test positivt. 

Endelig er en løgnedetektor ikke 100% 
sikker. Den kan snydes på flere måder. 
Hvis den virkelig var fejlfri, kunne skylds¬ 
spørgsmålet i retssalene jo altid afgøres 
med en løgnedetektor — en nem måde at 
gøre domstolene arbejdsløse på! 

Flere dunkle punkter 

I oktober 1975 blev der afholdt en ufo¬ 
konference i Fort Smith, Arkansas. Hick¬ 
son blev inviteret som taler og ville få betalt 
rejsen, såfremt han var villig til at gennem¬ 
gå en ny polygraph-test, denne gang foreta¬ 
get af anerkendt polygraph-tester med 17 
års erfaring. Testen skulle foretages på po¬ 
litistationen i Fort Smith. Hickson indvilli¬ 
gede, men sprang fra i sidste øjeblik. Han 
udtalte, at hans sagfører havde rådet ham 


til at lade være, da en sådan ny test måske 
kunne skade salget af hans bog og hans 
foredragsvirksomhed. Hickson er blevet 
omtalt som en ærlig og troværdig person. 
Philip Klass, der ikke lægger fingrene imel¬ 
lem, når et ufo-vidnes mindre pæne sider 
skal undersøges, har erfaret, at Hickson 
den 20. november 1972 blev fyret fra In- 
galls Shipyards, fordi han havde bedraget 
sine underordnede økonomisk. 

Under et TV-show, hvor både Hickson 
og Parker var gæster, fortalte Hickson, at 
det skarpe lys i ufoets indre havde givet 
ham en øjenskade. Denne skade havde han 
ikke tidligere nævnt, hverken for Harder og 
Hynek eller folkene på Keesler Air Force 
Base. 

Observationstidspunktet og objektets 
størrelse skiftede også, for hver gang Hick¬ 
son genfortalte hændelsen. I begyndelsen 
var episoden sket kl. 19, senere var det mel¬ 
lem kl. 20 og 21 for til sidst at være om¬ 
kring kl. 21. Objektet var i den første versi¬ 
on 3 meter i diameter, senere 6 meter og til 
sidst omkring 10 meter. 

Det påståede landingssted ligger kun 
nogle få hundrede meter fra den stærkt tra¬ 
fikerede Hovedvej 90. Hvis et lysende ob¬ 
jekt er landet ved flodbredden skulle man 
mene, at adskillige bilister ville opdage det. 
Ingen har til dato meldt sig. Af afskriften 
fra interviewet på Keesler AFB fremgår det 
dog, at to andre personer mener de har set 
noget uforklarligt den pågældende aften. 
Udsagnene i afskriften er imidlertid så va¬ 
ge, at man ikke kan bruge dem til noget. 

Under Dr. Harders interview med Hick¬ 
son og Parker lavede han (sandsynligvis for 
at vinde mændenes fortrolighed og »tø« 
dem op) en utilgivelig brøler. Han fortalte 


dem om lignende bortførelsestilfælde (Hili, 
Boas), hvilket meget vel kan have påvirket 
deres beretning til Harder og de senere ver¬ 
sioner af deres oplevelse. 

En af de udvalgte 

Kontaktpersonerne George Adamski og 
Daniel Fry har fået selskab af Charles 
Hickson. I 1982 afholdt han i sit hjem en 
pressekonference, hvor mange interessante 
ting kom for dagen. Arbejdskammeraten 
Calvin Parker har fået sit liv ødelagt af 
hændelsen. Lige efter hændelsen fik han et 
nervøst sammenbrud, men er nu gift og bo¬ 
sat i Texas. Han fik et nyt sammenbrud, da 
de fremmede prøvede at få fat i ham igen. 

Hickson fortalte, at han selv er en af de 
12 »udvalgte« på Jorden. Han har været i 
kontakt med nogen få af de 12, men ikke 
alle disse 12 er endnu udvalgt af de frem¬ 
mede. Siden oktobernatten i 1973 har Hick¬ 
son ofte været i mental kontakt med de 
fremmede væsner, og i tre andre tilfælde 
har han været i fysisk kontakt. Om det 
budskab, som han har modtaget, siger 
Hickson: 

»Væsner fra en anden planet vil ændre 
denne planets selvødelæggende kurs næste 
år — de vil komme ned med stor kraft. Vi 
vil få noget at se, som jeg ikke engang kan 
fatte. Der vil komme en mærkelig kraft el¬ 
ler energi, der vil påvirke vore sind og afle¬ 
de vores interesse for krig — ved slutningen 
af næste år (dvs. 1983) vil vi ikke kunne 
kende verden igen... Det sidste kapitel er 
ikke skrevet. Det eneste som kan hjælpe os 
er nogen fra en anden verden... Mod slut¬ 
ningen af 1983 vil vi være blødgjort... De 
vil komme ned for at se, hvad de har udret¬ 
tet. .. Vi vil leve i en anden verden næste år, 
bare vent og se!« 

Hicksons budskab er der ikke noget nyt 
i. Katastrofe-temaet har været kendt i år¬ 
hundreder og rendyrkes jo bl.a. i science- 
fiction litteraturen. Hicksons dramatiske 
forudsigelse har fået samme skæbne, som 
de fleste andre profetier: den gik ikke i op¬ 
fyldelse. 

Pascagoula-sagen har et forløb, som ef¬ 
terhånden er velkendt. Det er en ægte klas¬ 
siker, og den bliver ofte støvet af, når skep¬ 
tikere skal overbevises om ufoernes eksi¬ 
stens. I begejstringen glemmes ofte sagens 
dunkle punkter, men når de tages med — 
og det SKAL de naturligvis — står vi tilba¬ 
ge med en højst tvivlsom affære, som bør 
arkiveres i skuffen mærket »svindel«. □ 

Kilder: 

1) UFO-NYT 6/73 og 1/74. 

2) UFO 2/83. 

3) MUFON UFO Journal nr. 195, 1984. Over¬ 
sat af Flemming Rasmussen. 

4) »UFOs Explained«, Philip J. Klass, Vintage 
Books, New York 1976. 

5) »Beyond Earth: Man’s Contact with UFOs«, 
Ralph Blum, Bantam Books, New York 1974. 

6) »UFOs A Pictoria! History from Antiquity 
to the Present«, David C. Knight, McCraw- 
Hill, New York 1979. 

7) »The Encyclopedia of UFOs«, Ronald D. 
Story, Doubleday & Co, New York 1980. 

ASTRONOMI _ 

Planeter omkring 
andre stjerner 

Ved Tommy Christensen 


Der har i adskillige år været en diskussion blandt astronomer 
om, hvorvidt der findes planeter omkring andre stjerner end 
Solen. Det ser nu ud til, at de mange anstrengelser for direkte 
at påvise fjerne solsystemer endelig har givet resultat. Det be¬ 
tyder bl.a., at spørgsmålet om liv i universet har fået en mere 
konkret baggrund. 


Opdagelsen 

En gruppe astronomer fra Arizona havde i 
1982 startet et omfattende program, som 
skulle give bedre observationer af de nær¬ 
meste stjerner. De brugte en metode, der 
kaldes infrarød plet interferometri. Det er 
en ret indviklet proces, men fidusen består 
i, at den stjerne der skal studeres, bliver 
scannet i to retninger, og der opnås en 
yderst fin opløsning. 

Astronomerne undersøgte stjernerne i in¬ 
frarødt lys, fordi en extrasolar planet for¬ 
ventes at være temmelig kold, og den vil 
derfor hovedsagelig udstråle lys i den in¬ 
frarøde del af spektret. 

I juli 1983 kunne Robert S. Harrington 
og hans kolleger på US Naval Observatori¬ 
et oplyse, at der havde opbygget sig bevis 
for, at der befandt sig et ikke stellart objekt 
omkring en stjerne. Denne stjerne kaldes 
Van Biesbroeck 8, og den ligger i konstella¬ 
tionen Ophiuchus i en afstand af 21 lysår. 
Man kunne ikke nærmere bestemme objek¬ 
tets natur, og det blev kaldt VB 8 B, hvor B 
er betegnelsen for den anden komponent i 
et dobbeltstjerne-system. 

Donald W. McCarthy og Frank J. Low 
fra Arizona Universitetet fik således til op¬ 
gave, sammen med Ronald G. Probst på 
Kitt Peak National Observatoriet, at under¬ 
søge objektet med bedre udstyr. Kort efter 
kunne de bekræfte objektets eksistens, men 
de måtte samtidig komme med en lidt skuf¬ 
fende meddelelse. 

Hvad er det? 

Der synes ikke at være nogen bestemt linie, 
der adskiller stjerner fra planeter. Jupiter 
og Saturn udstråler faktisk lys og varme ud 
over den energi, de modtager fra Solen. Vi 
kan derfor egentlig godt kalde disse gaspla¬ 
neter for kolde dværgstjerner. De mangler 
mere masse, før de kan starte de nukleare 
reaktioner, der kendetegner »normale stjer¬ 
ner«. 

VB 8 B er ikke en planet som Jorden eller 
Venus. Det er nærmere en kold dværgstjer¬ 
ne, og den benævnes helt officielt en brun 
dværg. VB 8 B har en masse, der er 10 gan¬ 
ge Jupiters, men den er en anelse mindre i 
størrelse. 

Objektet kan altså godt betragtes som en 
overvægtig planet af Jupiter-typen. Har¬ 
rington er tilfreds med betegnelsen brun 
dværg. Navnet IR dværg er nu på tale, idet 
disse objekter ikke er brune, men mørkt 
orange, og den infrarøde udstråling er mere 
karakteristisk. McCarthy er enig med Har¬ 
rington, men synes, at denne opdagelse må¬ 
ske bør føre til en udvidelse af gasgigant¬ 
begrebet. 

VB 8 B blev observeret fra maj til juli 
1984 med Kitt Peaks 4 meter reflektor¬ 
teleskop og Steward Observatoriets 2,3 me¬ 
ter reflektor-teleskop. Ved bølgelængderne 
1,6 og 2,2 micron blev VB 8 tydeligt opløst i 
to komponenter, og astronomerne har ud¬ 
regnet, at den virkelige afstand mellem 
stjernen og den brune dværg er 6 astrono¬ 
miske enheder. En astronomisk enhed er 


afstanden mellem Jorden og Solen eller 150 
millioner km. Til sammenligning kan det 
nævnes, at Jupiter kredser 5 AE fra Solen. 

VB 8 B’s natur 

Nu hvor planeten er blevet iagttaget direk¬ 
te, er det muligt at bestemme mange af ob¬ 
jektets fysiske karakteristika. Dens lysstyr¬ 
ke er blot 3/100.000 af Solens. VB 8 B’s 
overfladetemperatur er omkring 1400° Kel¬ 
vin, hvilket svarer til 1100° Celsius. Her 
kan vi virkelig få et indtryk af, at det på in¬ 
gen måde er en ganske almindelig planet, 
der her er tale om. En lille »sand« stjerne 
ville imidlertid have en temperatur på 
mindst 2750° Kelvin. VB 8 B er betydeligt 
koldere og svagere lysende. 

McCarthy og hans kolleger fastslår såle¬ 
des, at de nuværende interferometriske må¬ 
linger kan udnævne VB 8 B som den første 
direkte opdagelse af en extrasolar planet. 

VB 8 er en del af en lille hob stjerner, der 
har en fælles bevægelse gennem universet. 
Alderen af denne gruppe stjerner har astro¬ 
nomerne endnu ikke været i stand til at be¬ 
dømme med sikkerhed, hvilket er yderst 
uheldigt. VB 8 B er nemlig noget lysere end 
det teoretiske arbejde har forudsagt. Det 
kan være, at planeten er et relativt ungt ob¬ 
jekt, der stadig er i en fase med hastig afkø¬ 
ling. På den anden side: hvis planeten er 
ældre end 1 milliard år, må der findes en 
indre energikilde for at de observerede data 
kan stemme. 

Der er, som vi kan se af ovenstående, 
endnu lang vej igen, før astronomerne kan 
fremsætte bedre oplysninger om dette 
spændende objekt. 


VB 10 B — En rigtig planet? 

Om muligt mere spændende er et andet ob¬ 
jekt, der kredser om en stjerne, der kaldes 
Van Biesbroeck 10. Harringtons gruppe 
har fundet, at massen af denne planet er 
mindre end VB 8 B’s og altså mere i nærhe¬ 
den af Jupiters. Interessant nok har 
McCarthy ikke været i stand til at opløse 
VB 10 i to komponenter. Den formodede 
planet er ikke iagttaget direkte, men deri¬ 
mod konstateret ved præcise målinger af 
stjernens bevægelse. 

Jupiter ville være usynlig med den nuvæ¬ 
rende infrarød plet interferometri, hvis den 
var placeret 5 AE fra VB 10. Chancerne 
for, at noget i retning af de planeter vi ken¬ 
der i vort solsystem er involveret omkring 
VB 10, er dermed øget betydeligt. Vi kan så 
håbe på, at det store Hubble Rumteleskop 
eller en udvikling af den teknik, der ligger 
bag interferometrien, vil give os positive re¬ 
sultater i løbet af de næste par år. 

18616 

Opdagelsen af en såkaldt terrestrisk pla¬ 
net, som Venus, Mars eller måske endda 
Jorden, vil helt givet sætte meget dybe spor 
i den for tiden heftige debat om liv i univer¬ 
set. Der er nu sket væsentlige fremskridt 
med opdagelsen af VB 8 B og de store bånd 
af støvpartikler, der findes om bl.a. Vega 
og Beta Pictoris. Til trods for, at der måske 
ikke kan forekomme liv på de omtalte klo¬ 
der, har vi i dag ikke udelukkende ét solsy¬ 
stem og dets planeter at gå ud fra. Det er et 
stort skridt i den rigtige retning. □ 

Kilde: 

Sky & Telescope 2-85. 

SPØRG SUFOI 



Breve sendes direkte til redaktør 
Henrik Klinge Pedersen, 
Købmagergade 59, 1., 

1150 København K. 


Er der et emne, vi har forsømt i UFO-NYT? Har du et uløst my¬ 
sterium? Er der en beretning du gerne vil høre mere om? Så 
skriv til SUFOI. 



UFO i »Dødens Gab«? 

Efter at have læst UFO-NYT 1/83 »UFOer 
på film« kunne jeg godt tænke mig, om De 
ville undersøge en ting for mig. 

Efter at have set Steven Spielbergs film 
»Dødens Gab 1«, har jeg lagt mærke til, at 
der på et tidspunkt i filmen kommer en ly¬ 
sende genstand hen over himlen. Nærmere 
bestemt: Fiskeskipperen, hajeksperten og 
politiinspektøren er ude på havet på jagt ef¬ 
ter hajen. Det er kort efter et angreb på haj¬ 
en, at man ser et billede af båden på vandet 
i den mørke nat. Pludselig fra venstre side 
kommer det lysende objekt, som bevæger 
sig ind mod højre, skråt opad og forsvinder 
bag en sky. Jeg håber, De har en løsning og 
lader mig det vide. 

Finn Olsen , 4390 Vipperød . 

Svar: 

Vi har ikke tidligere været opmærksom på, 
at der i denne Spielberg-film kunne være 
ting af mere speciel interesse for os. Jeg har 
ikke selv personligt set denne film, så jeg 
har ikke på nuværende tidspunkt noget 
kvalificeret gæt på, hvad det lysende objekt 
kan være forårsaget af. 

Din henvendelse er gået videre til vor Fo¬ 
toafdeling og vor Efterforskningsafdeling i 


kopi, så man dér kan være opmærksom på 
fænomenet, hvis man får lejlighed til på et 
eller andet tidspunkt at se filmen lidt nøjere 
an. 

Umiddelbart vil jeg dog være noget skep¬ 
tisk m.h.t. den UFO-mæssige tilknytning. 
Instruktøren Steven Spielberg har jo lavet 
E.T. og den lige så kendte Nærkontakt af 
3. grad. Sidstnævnte var bl.a. »inspireret« 
af indholdet af rapportarkiverne i CUFOS 
— Center for UFO Studies i USA, ligesom 
CUFOS’ leder astronomen J. Allen Hynek 
medvirkede i en lille statistrolle. 

Da Steven Spielberg var i Danmark, hav¬ 
de SUFOI’s formand samt flere medlem¬ 
mer af UFO-Nyts redaktion lejlighed til en 
længere samtale med Spielberg. Denne 
samtale har tidligere været refereret i UFO¬ 
NYT. Det ville jo have været et virkeligt 
scoop, hvis Spielberg i sin forr. film kunne 
præstere en ægte UFO-optagelse, og derfor 
ville det være oplagt at anvende denne op¬ 
tagelse også i Nærkontakt-filmen under en 
eller anden form. Heller ikke har Spielberg 
på noget tidspunkt omtalt denne specielle 
scene fra Dødens Gab 1. 

Men hvis vi på et eller andet tidspunkt 
får mulighed for at komme nærmere i sa¬ 
gen, skal vi nok lade høre fra os. 

Ole Henningsen. 

Hvad har dyremishandling 
med ufoer at gøre? 

Jeg læste med interesse artiklen »De indvie¬ 
des indgriben« i UFO-NYT nr. 6/85. Arti¬ 
klen var bl.a. illustreret med to fotos af dø¬ 
de dyr, og der nævnes, at nogen måske ma¬ 
nipulerer med os ved at fabrikere UFO- 
rapporter og beslægtede historier, bl.a. ter¬ 
rorelementer, som lemlæstelse af kvæg. 

Jeg har svært ved at se, hvad disse dyre¬ 
mishandlinger har med UFOer at gøre. Jeg 
har ikke tidligere hørt om dette emne og vil 


derfor være glad for en kort orientering. 
Christian Mogensen , 7400 Herning 


Svar: 

Dyre-skamferingerne ser ud til at være et 
specielt nordamerikansk fænomen. Fra 
1967 og op gennem 1970erne kom der en 
mængde rapporter om kvægnedslagtninger 
fra staten Colorado og de omkringliggende 
stater, ja, endda fra Canada. Over 10.000 
dyr, hovedsagelig køer, led øjensynlig en 
bizar død og havde sår, der tydede på, at de 
havde gennemgået en fom for »kirurgisk« 
undersøgelse. Nogle af disse nedslagtninger 
blev sat i forbindelse med mystiske helikop¬ 
tere eller ufoer. 

Jacques Vallee har i sin bog »Messengers 
of Deception« et fyldigt kapitel om kvæg¬ 
nedslagtningerne, og i 1984 udkom en bog, 
der kun beskæftiger sig med disse ting. Bo¬ 
gen er skrevet af Daniel Kagan og Evan 
Summers og hedder »Mute Evidence«. 



Landmanden Reuben Olson står her ved en 
kalv, som ligger lemlæstet på hans ejen¬ 
dom nær Kiowa, Colorado, i august 1975. 

Foto: UPI. 





















Berle Lewis, som står i midten, peger ned på hendes hest Snippy, der den 15. september 
1967 blev fundet død nær Alamosa i Colorado. Duane Martin tester Snippy for radio¬ 
aktivitet. Snippys skelet er nu udstillet i en keramikbutik i Alamosa. 

Foto: UP! 


Efter en grundig gennemgang på 502 si¬ 
der konkluderer de to forfattere, at: 

— De rapporterede nedslagtninger skyldes 
kvægrøvere eller andre naturlige fore¬ 
teelser. 

— Mange af beretningerne kom fra sen¬ 
sationelle reportager i aviser og TV,og en 
del kom fra personer, som fordrejede 
kendsgerningerne. F.eks. påstod en sherif, 
at en død ko var blevet fundet i et træ (hvor 
den måtte være anbragt af et ufo eller fly). 
Den blev faktisk fundet under et træ, hvor 
den hæjst sandsynlig var blevet dræbt af et 
lyn. 

— Nogle få af kreaturerne kan være slagtet 
af folk, som er blevet påvirket af presseom¬ 
talen, og nogle få andre kan være et resultat 
af »kult«-aktiviteter. 

— Der var simpelthen ikke bevis på at nog¬ 
le af de andre »teorier« kunne være rigtige, 
dvs. forsøg med kemiske våben, stråling el¬ 
ler forurening, psykologiske våben eller an¬ 
dre »hemmelige forsøg«. 

— Når alt kommer til alt, viste »nedslagt¬ 
ningsbølgen«, hvad en kraftig mediedæk¬ 
ning kombineret med nogle teorier, som 
mange mennesker gerne ville tro, kan sætte 
i gang, selv om der aldrig blev fundet den 
mindste antydning af, at begivenhederne 
har fundet sted. 

Ifølge Kagan & Summers er det store an¬ 
tal nedslagtede dyr også overdrevet. 

Det skal retfærdigvis nævnes, at ikke alle 
ufologer er enige i ovenstående konklusio¬ 
ner. Den amerikanske forfatter, John A. 
Keel, har også undersøgt denne sag grun¬ 
digt, og er nået til helt andre resultater. 

Rapporterne om de nedslagtede dyr har 
mange fællestræk med ufo-rapporter og 
alene af den grund er de relevante at be¬ 
skæftige sig med. Er de to sider af samme 
sag, som Jacques Vallee påstår? Eller har 


de en naturlig forklaring? Hvis det sidste er 
tilfældet, kan rapporterne i det mindste 
give os en masse viden om menneskets psy¬ 
kologi. 

Kim Møller Hansen 


SUFOIs svarpanel består af: 

Henrik Klinge Pedersen, 

UFO-NYTs redaktør: 

UFO-NYTs redaktionelle linie. 

Torben Birkeholm, 

SUFOIs formand, rapportarkiv: 
Danske rapporter, rapportoptager- 
kurser. 

Per Andersen, 

Næstformand, datakonsulent: 
Internationalt samarbejde, UFODATA. 

Jørgen Bengtvig, 

næstformand, arkivar: 

SUFOIs organisatoriske opbygning. 

Kim Møller Hansen, 

Fotoafdelingen, redaktionsmedlem: 
Fotosager, UFO-klassikere. 

Ole Henningsen, 

redaktionsmedlem: 

UFO-sagens historie. 

Ole J. Knudsen, 

SUFOIs Alarmcentral: 

Rumfart og astronomi. 

Ole Christensen, 

Teknisk konsulent: 

UFO-detektorer, sporingsudstyr. 

Lars K. Lassen, 

SUFOIs Efterforskningsafdeling: 
Sydamerikanske UFO-sager, 
elektronisk billedbehandling. 


Challenger 

Vi har i redaktionen været mere 
aktuelle end meningen var. 
Forside og bagside var besluttet 
inden Challenger eksploderede. 

Red. 


UFOer i fortiden 

— fortsat fra side 19 

Nutidens tallerkener omgives ofte af kon¬ 
ventionelle fartøjer — fly og helikoptere — 
men her var rammen fugle og fartøjer. Var 
den sortklædte mand på dækket måske en 
flyvende hollænder — det sete symbolisere¬ 
de, i hvert fald ifølge Schef ferus, krigen 
mellem Holland og England. Men man kan 
også drage paralleller til en moderne ufo¬ 
observation, så som »Gill-tilfældet« (Pa¬ 
pua New Guinea 1959), hvor man også syn¬ 
tes, at der stod mennesker ved rælingen på 
et ufo og vinkede. 

Der fremkom lignende beretninger under 
den amerikanske »luftskibsbølge« i 1896- 
97. De var dog inspireret af den tids 
science fiction, først og fremmest Jules Ver¬ 
nes beretninger om luftskibskonstruktøren 
ingeniør Robur. □ 

Oversættelse: 

Flemming Rasmussen. 

Noter: 

1) Petrus Pauli Gothus. Eenrett Christeligh 
Vndermjsningh, om heela Menniskionnes 
leffnat hår på J or denne, ?? Stockholm 1590. 
(Der er ingen sidenumre i bogen, og meteor- 
tilfældene nævnes i begyndelsen.) 

2) Sven Magnusson, Flygande tefat — vad 
såger vetenskapen?, Zindermans 1975, 
side 85 ff. 

3) UFO-Sverige Ak tueilt, nr. 2, 1982, side 12. 

4) Petrus Pauli Gothus, a.a. 

5) Johannes Schef ferus, Memorabilium 
Svethicæ gentis exempla, 1671. Citatet er 
hentet fra den svenske udgave Svenska Fol¬ 
kets Årominne, 1733, kapitlet »Om Forebod 
och Mårkeiser«. 

Gør en god handel 

VI tilbyder et stort udvalg af antikvariske og importerede bøger 
inden for emnerne: 

— UFOer og kosmologi 
— Mysterier i tortid og nutid 
— Paranormale fænomener/spiritisme 
— Filosoti og østens visdom 
— Religion og tro 
— Teknik og videnskab 
— Science Fiction 

Desuden har vi et stort udvalg af tidsskrifter. 

Disse bøger og tidsskrifter, i øjeblikket omkring 200 titler, sælger vi 
til meget lave priser. 

Bestil et oretis bogkatelog — uden forpligtelser. 

Vi køber samlinger og enkelt-bøger inden for ovennævnte emner 
Har du dubletter eller bøger,xier ikke længere har din store interesse, 
så kontakt os og få et tilbud. 

Andersen Bogservice 

Klingseyvej 28 
2720 Vanløse 
Tit. 01 71 96 64 

Foto: Henrik Klinge Pedersen. 


AKTIVITETER 


Ufo-aften i 


Af Torben Birkeholm 


Onsdag, den 22. november 1985, havde 
SUFOI-Aalborg indbudt interesserede til en 
spændende ufo-aften. 

En netop istandsat sal i »HUSET« var 
den nydelige ramme om et vellykket arran¬ 
gement. 

Desværre nåede vi ikke en forhåndsomta¬ 
le i UFO-NYT, bl.a. fordi datoen blev æn¬ 
dret, men god omtale i lokalradio og dags¬ 
presse trak en god snes tilhørere. 

Alle blev budt velkommen af SUFOIs re¬ 
præsentant i Nordjylland, Jann E.A. Niel¬ 
sen, der gennemgik aftenens program. 

Derefter berettede SUFOIs formand, Tor¬ 
ben Birkeholm, om en meget dramatisk ob¬ 
servation fra foråret 1985. Nogle unge havde 
set noget lysende falde til jorden i retning 
mod Amager ved København, og de opdage¬ 
de kort efter en glødende genstand på jor¬ 
den. 

De efterfølgende begivenheder havde en 
karaktér, der fik flere til at drage sammenlig¬ 
ning med amerikanske beretninger om ned¬ 
styrtede ufoer, der holdes skjult af myndig¬ 
hederne! Mere skal ikke afsløres her, idet he- 


Aalborg 



SUFOIs repræsentant i Nordjylland, 
Jann E. A. Nielsen. 


le sagen offentliggøres i et kommende num¬ 
mer af UFO-NYT. 

Jann E.A. Nielsen fortalte om en lokal 
sag under overskriften »Landingsspor i 


Himmerland?«. En græsmark var pludselig 
en morgen fyldt med brede spor på kryds og 
tværs, hvor græsset lå fladt mod jorden. 

SUFOIs rapportoptagere rykkede ud med 
diverse teknisk udstyr, herunder SUFOIs 
egen geigertæller. Efter mange undersøgelser 
lykkedes det at finde en naturlig forklaring, 
men også denne sag vil blive omtalt i UFO¬ 
NYT, så foreløbig må læserne nøjes med 
denne appetitvækker. 

Efter en kaffepause med livlig snak om¬ 
kring bordene, viste Torben Birkeholm SU¬ 
FOIs dias-serie »Focus på UFO’er«, og afte¬ 
nen sluttede med en orientering om den 
snarlige opstilling af en stor stjerne-kikkert i 
Aalborg. 

Enken efter C. Luplau Janssen har testa¬ 
menteret hans 4 meter lange prismekikkert 
til Aalborg kommune, der opfører et særligt 
observatorium til formålet. 

Det er meningen, at publikum skal have 
adgang til den V/i ton tunge kikkert, men 
den daglige »drift« skal varetages af Nord¬ 
jysk Amatør Astronomisk Forening. 

UFO-aftenen var en succes, der vil blive 
fulgt op lokalt, men der planlægges også 
medlemsmøder andre steder i landet. Vi vil 
så vidt muligt orientere læserne på forhånd 
om tider og steder. □ 


MEDLEMSMØDE 

Sjælland 

Torsdag den 6. marts kl. 19.30 
i Valby Medborgerhus 

Valgårdsvej 2, 3. sal, grupperum 2 
(ved Toftegårds Plads). 

Tag venner og familie med til en 
hyggelig aften med foredrag og 
lysbilleder om UFOer og SUFOIs 
arbejde. 

Entré: Kr. 10,00. 

Kaffe og te kan købes. 

Nærmere oplysninger på 
tlf. (02)24 1 7 02. 


Indberetninger 
i Danmark 

Denne faste rubrik har vi af 
pladshensyn besluttet 
at vi vil bringe i en 4 mdr. 
periode i stedet for 2 mdr. 

1 næste nr. bringer vi derfor 
listen fra september til 
december 1985. 



SUFOIs formand Torben Birkeholm. 

UTROLIGT _ 

UFOer skræmmer 
Kina 

Ved Kim Møller Hansen 


Det er desværre stadig udbredt, at skribenter i visse tidsskrifter 
»glemmer« at angive deres kilder. Selv et populærvidenskabe¬ 
ligt tidsskrift som »Illustreret Videnskab« er fedtet med kilde¬ 
angivelser. Derved afskæres læserne fra selv at fordybe sig i 
det beskrevne. I nogen tilfælde føres læserne endda groft bag 
lyset. Et eksempel på dette er Poul Gjerdings artikel »UFOer 
i Kina og Sovjetunionen« i NYT ASPEKT nummer 5, 1985. 
Artiklens oplysninger fremstår som almindeligt accepte¬ 
rede facts. Gjerding glemmer at fortælle, at artiklen bygger på 
en artikel i den amerikanske avis »National Enquirer« fra den 
6. november 1984. Det vil være mange UFO-NYT-læsere be¬ 
kendt, at denne avis ikke er det bedste sandhedsvidne — vore 
hjemlige frokostaviser er til sammenligning rene søndagsskole¬ 
blade! — »National Enquirer«s horror-story bringes her, til læ¬ 
sernes egen vurdering og eventuelle opbyggelse. 


Hundreder af kinesiske soldater beskyder et 
landet fremmed rumskib med riffelspærre¬ 
ild... publikum i et udendørs teater skræmt 
af lavtflyvende ufoer... tusinder af menne¬ 


sker over hele Kina så en flyvende tallerken 
på størrelse med en fodboldbane... 

Dette er blot nogle af de 3.000 ufo¬ 
rapporter, der kommer fra Kommunist Ki¬ 


na — mange af dem har været holdt hem¬ 
melige under Mao Tse-Tungs regeringstid 
— og afsløres nu af den kinesisk¬ 
amerikanske forsker Paul Dong. 

»Denne enorme mængde observationer 
har fået i millionvis af kinesere til at tro på, 
at der virkelig findes ufoer,« siger Dong, 
der er oversøisk chefredaktør af det kinesi¬ 
ske Journal of UFO Research og konsulent 
for China UFO Research Organization. 

»/ Kina er der i dag 28 forskningsgrup¬ 
per, der indsamler data om ufoer. Alle dis¬ 
se grupper er et resultat af den ufo-feber, 
der opstod i kølvandet på de mange sindsop¬ 
rivende tilfælde, der fandt sted over hele 
Kina, og hvor der blev set utallige ufoer 
krydse den kinesiske himmel .« 

Dong — forfatter til bogen »The Four 
Major Mysteries of Mainland China« — 
vendte for nylig hjem fra Kina, og fortalte 
om flere bizarre tilfælde fra sine arkiver: 

»Et virkelig sensationelt tilfælde fandt 
sted i 1977, da et klart, lysende ufo en nat 
fløj over strædet mellem Taiwan og Kina 
og landede på en bakketop i Fukien provin¬ 
sen. To landmænd så objektet og skyndte 
sig at rapportere det til hæren. Bakken blev 
straks omringet af 300 soldater. 

Da soldaterne nærmede sig ufoet, be¬ 
gyndte det at lyse meget kraftigere. Øjen¬ 
vidner beskrev det som en næsten halv kilo¬ 
meter lang sølvvinge uden propeller og mo¬ 
tor. Overfladen var helt glat og reflekterede 
lys som et spejl. Mange af soldaterne be¬ 
gyndte at føle sig svimle. Pludselig hørtes 
en lyd, der lød som vindens susen og en mo¬ 
tors brummen, fra ufoet, og det lyste endnu 
kraftigere. Den øverstbefalende officer gav 
soldaterne ordre til at skyde. Projektilerne 
ramte ufoet, dog uden så meget som at rid¬ 
se det. 

Derefter lettede det sølvagtige fartøj 
langsomt. 20 sekunder senere var det ude af 
syne.« 

Dong siger, at et af de mest mærkelige og 
mest sindsoprivende tilfælde i Kina også 
fandt sted i 1972. »En aften fløj to ufoer 
over en større menneskemængde, der be¬ 
fandt sig i en udendørs biograf. Ufoerne 
fløj over det åbne område kun et par meter 
over jorden. 

De var ovale, ca. 8 m lange og med spal¬ 
telignende vinduer. Deres intense hvide lys 
oplyste området, så nat blev til dag. Der 
brød et helvede løs, og mange mennesker 
kom til skade — en døde — under den pa¬ 
nik, der udbrød.« 

I juli 1981 så tusinder af mennesker i 12 
nordlige og centrale provinser et enormt 
skiveformet fartøj på størrelse med en fod¬ 
boldbane krydse nattehimlen, fortæller 
Dong. 

»På øverste halvdel varder en række vin¬ 
duer, og rundt om selve skroget var der 
seks striber med gyldent lys. I alt så tusind¬ 
vis af mennesker dette ufo. 

I Peking var astronomen Wan Sichao 
enig i, at objektet kunne have været besøg¬ 
ende fra det ydre rum.« □ 

Cha I lenger-UFOet 



Den 30. oktober 1985 var lederen af SUFOIs Alarmcentral i Århus, Ole J. 
Knudsen, og et af vore trofaste medlemmer i Vildbjerg, Holger Ander¬ 
sen, på observationstur. Turens formål var at få et glimt af rumfærgen 
Challenger, når den passerede over Danmark ved 17.20-tiden, med 
Spacelab Dl i lastrummet. 

Men både over Århus og over Vildbjerg var der overskyet, så de to obser¬ 
vatører så intet til rumfærgen. Ole Knudsen var knap kommet ind ad dø¬ 
ren, før telefonen ringede. En mand fra Langå-egnen havde set to UFOer 
i et hul i skyerne ca. kl. 17.20. — »UFOerne« var rumfærgen og brænd¬ 
stoftanken kort efter at de var blevet adskilt. 

Næste aften var Holger Andersen igen udenfor, bevæbnet med et ka¬ 
mera. Vejret var fint, og det lykkedes ham at fotografere Challenger, da 
den passerede gennem stjernebilledet Ørnen kl. 18.39. 

Billedet er taget med Kodacolor 100 ASA film med en eksponeringstid 
på ca. 45 sekunder, hvilket bevirker, at Challenger på billedet ses som et 
langt lysspor. □ 


Har du husket at forny dit abonnement på UFO-NYT? 
Ellers er det ved at være sidste chance! 


















